open-index/open-wikipedia-markdown huggingface dataset:
అక్బర్‌పూర్ (అంబేద్కర్ నగర్)

**అక్బర్పూర్** ఉత్తర ప్రదేశ్ రాష్ట్రం లోని పట్టణం. ఇది అంబేద్కర్ నగర్ జిల్లాకు ముఖ్య పట్టణం

## చరిత్ర
రామాయణంలో, దశరథుడు శ్రావణ కుమారుని మృగమనుకుని చంపేసిన ప్రదేశం అక్బర్పూర్ అని ఇక్కడి నమ్మకం. దీన్ని శ్రావణ క్షేత్రం అని పిలుస్తారు. ఋష్యశ్రింగ మహర్షి ఆశ్రమం ఇక్కడే ఉంది. *రామాయణం* ప్రకారం, సీతారాముల కుమారుడు కుశుడు శ్రావస్తిని పాలించాడు. దానికి తూర్పున ఉన్న ప్రాంతాన్ని రాజ్‌భార్ రాజులు పాలించారు. రాముడు అనేక రాజ్‌భర్ రాజులతో పోరాడాడని *రామాయణంలో* ఉంది.

## భౌగోళికం
అక్బర్పూర్, తమసా నది ఒడ్డున ఉంది (దీనిని టోన్స్ నది అని కూడా పిలుస్తారు). తమసా నది అంబేద్కర్ నగర్ నగరాన్ని అక్బర్పూర్, షాజాద్‌పూర్ అని రెండు భాగాలుగా విభజిస్తుంది. షాజాద్‌పూర్ వాణిజ్య కేంద్రం. అక్బర్పూర్ నగరంలో భాగమైన లోరేపూర్‌లో పాత రాజభవనం, లోరేపూర్ ఇమాంబర్గాలు ఉన్నాయి.

## జనాభా
2011 భారత జనాభా లెక్కల ప్రకారం, అక్బర్పూర్ మొత్తం జనాభా 1,11,447, వీరిలో పురుషులు 57,330 మంది, స్త్రీలు 54,117 మంది. ఆరేళ్ళ లోపు వయసు పిల్లాలు 14,726 ఉన్నారు. అక్బర్‌పూర్లో మొత్తం అక్షరాస్యత 72,049, ఇది జనాభాలో 64.6%, పురుసుల్లో అక్షరాస్యత 70.9% కాగా, స్త్రీలలో 58.1% ఉంది. అక్బర్పూర్ ఏడేళ్ళ వయసుకు పైబడిన జనాభాలో అక్షరాస్యత 74.5% కాగా ఇందులో పురుషుల అక్షరాస్యత 81.7%, స్త్రీ అక్షరాస్యత 66.9%. షెడ్యూల్డ్ కులాల జనాభా 15,310, షెడ్యూల్డ్ తెగల జనాభా 50. 2011 లో అక్బర్పూర్‌లో 17,720 ఇళ్ళున్నాయి.

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
బస్తీ (ఉత్తర ప్రదేశ్)

**బస్తీ** ఉత్తర ప్రదేశ్ రాష్ట్రం లోని పట్టణం. ఇది బస్తీ జిల్లా ముఖ్య పట్టణం. ఒక భాగం బస్తీ రెవెన్యూ డివిజన్. ఇది రాష్ట్ర రాజధాని లక్నో నుండి తూర్పున 202 కిలోమీటర్ల దూరంలో ఉంది.

బస్తీని మొదట వైశిష్ఠి అని పిలిచేవారు. ఈ ప్రాంతంలోవశిష్ఠ మహర్షి ఆశ్రమం ఉండేదనీ, అందుచేత దీనికి *వైశిష్ఠి* అనే పేరు వచ్చిందనీ భావిస్తారు. పురాతన కాలంలో రామ లక్ష్మణులు ఇక్కడి వశిష్ఠాశ్రమంలో గడిపారని ఇక్కడి ప్రజల నమ్మకం.

ప్రస్తుతం జిల్లా విస్తరించిన ప్రాంతంలో ఒకప్పుడు ఎక్కువ భాగం అటవీప్రాంతం. క్రమంగా ఈ ప్రాంతం నివాసయోగ్యంగా మారింది. జిల్లాకు పట్టణానికీ ఈ పేరు ఎల వచ్చిందో చెప్పే ఆధారాలు లేవు. బహుశా 16 వ శతాబ్దంలో కల్హణ రాజు తన రాజధానిగా చేసుకుని పాలించి ఉండవచ్చు. 1801 లో బస్తీ, తహసీలు ప్రధాన కార్యాలయంగా మారింది. 1865 లో కొత్తగా స్థాపించబడిన జిల్లాకు ముఖ్య పట్టణమైంది.

1857 స్వాతంత్ర్య సంగ్రామంలో, అమోర్హా రాజ్యానికి చెందిన 250 మంది అమరవీరులను బ్రిటిషు ప్రభుత్వం, ఛావనీ వద్ద ఉన్న రావి చెట్లకు ఉరితీసింది.

## భౌగోళికం
జిల్లా 26° 23', 27 ° 30' ఉత్తర అక్షాంశాలు, 82° 17', 83° 20' తూర్పు రేఖాంశాల మధ్య ఉంది. ఉత్తర దక్షిణాల్లో దీని గరిష్ఠ పొడవు 75&nbsp;కి.మీ., తూర్పు, పడమరల్లో వెడల్పు 70&nbsp;కి.మీ. ఈ జిల్లా తూర్పున కొత్తగా సృష్టించిన జిల్లా సంత్ కబీర్ నగర్ పశ్చిమాన గోండా జిల్లాలు ఉన్నాయి. దక్షిణాన, అమోర్హా ఖాస్ సమీపంలో ఉన్న ఘఘ్రా నది ప్రవహిస్తోంది. ఇది జిల్లాను, ఫైజాబాద్, కొత్తగా సృష్టించిన అంబేద్కర్ నగర్ జిల్లాల నుండి వేరు చేస్తుంది. ఉత్తర సరిహద్దున సిద్దార్థనగర్ జిల్లా ఉంది.

## జనాభా
2011 భారత జనాభా లెక్కల ప్రకారం, బస్తీ మొత్తం జనాభా 1,14,657, వీరిలో 60,095 మంది పురుషులు, 54,562 మంది మహిళలు ఉన్నారు. 0 నుండి 6 సంవత్సరాల వయస్సులో ఉన్న జనాభా 13,349. బస్తీలో మొత్తం అక్షరాస్యుల సంఖ్య 84,389. ఇది జనాభాలో 73.6%, పురుషుల్లో అక్షరాస్యత 78.3% ఉండగా, స్త్రీలలో 68.5% ఉన్నారు. బస్తీలో షెడ్యూల్డ్ కులాల జనాభా 17,036, షెడ్యూల్డ్ తెగల జనాభా 275. 2011 లో బస్తీలో 17894 గృహాలు ఉన్నాయి.

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
బొంగైగావ్

**బొంగైగావ్**, అస్సాం రాష్ట్రంలోని బొంగైగావ్ జిల్లా ముఖ్య నగరం, పరిపాలనా ప్రధాన కార్యాలయం. ఈ నగర పట్టణ ప్రాంతం బొంగైగావ్, చిరాంగ్ జిల్లా అంతటా విస్తరించి ఉంది. పశ్చిమ అస్సాంలో అత్యధిక జనాభా కలిగిన పట్టణ సముదాయాలైన గువహాటి, జోర్హాట్, దిబ్రూగర్, సిల్చార్ మొదలైన వాటితోపాటు బొంగైగావ్ కూడా ఒకటి.

## భౌగోళికం
అక్షాంశరేఖాంశాల మధ్య ఈ బొంగైగాన్ ఉంది. రాష్ట్ర రాజధాని గువహాటికి పశ్చిమాన 200 కి.మీ.ల దూరంలో ఉంది. దిగువ అస్సాంలోని అతిపెద్ద పారిశ్రామిక పట్టణాల్లో ఇది ఒకటి.

## జనాభా
2011 భారత జనాభా లెక్కల ప్రకారం, బొంగైగావ్ జిల్లాలో 1,09,810 జనాభా ఉంది. జిల్లాలో ఇస్లాం ప్రధాన మతం కాగా, బొంగైగావ్ పురపాలక నగరంలో హిందువులు ఎక్కువగా ఉన్నారు. బొంగైగావ్ సగటు అక్షరాస్యత 70.44% కాగా అందులో పురుషుల అక్షరాస్యత 75.48% గా, స్త్రీ అక్షరాస్యత 65.18%గా ఉంది. నగర ప్రాంతం వెలుపల నివసించేవారిలో ఎక్కువ మంది రైతులు ఉన్నారు. నగర జనాభాలో ఎక్కువమంది వివిధ పరిశ్రమల్లో పనిచేస్తున్నారు.

## రాజకీయాలు
బొంగైగావ్ నగరం బార్పేట లోక్‌సభ నియోజకవర్గ పరిధిలో ఉంది. ఫాని భూసన్ చౌదరి బొంగైగావ్ నియోజకవర్గం ఎమ్మెల్యేగా ఉన్నాడు.

## మూలాలు

## ఇతర లంకెలు

* బొంగైగావ్ జిల్లా అధికారిక ప్రభుత్వం వెబ్‌సైట్
మిడిల్ క్లాస్ మెలోడీస్

**మిడిల్  క్లాస్  మెలోడీస్**, 2020 నవంబరు 20న అమెజాన్ ప్రైం ఓటీటీలో విడుదల అయిన తెలుగు సినిమా. ఈ సినిమాకు వినోద్ ఆనంతోజు దర్శకత్వం వహించాడు. ఆనంద్ దేవరకొండ, వర్ష బొల్లమ్మ ప్రధాన పాత్రలలో నటించారు. ఈ చిత్రానికి సంబంధించిన టీజర్లు, ట్రైలర్లకు అనూహ్యమైన స్పందన లభించడంతో భారీ అంచనాలు ఏర్పడ్డాయి. వాస్తవానికి థియేటర్లలో రిలీజ్ కావాల్సిన చిత్రం లాక్‌డౌన్ కారణంగా నవంబర్ 20వ తేదీన ప్రేక్షకుల ముందుకు వచ్చింది.

## నటవర్గం
* ఆనంద్‌ దేవరకొండ రాఘవ గా
* వర్ష బొల్లమ్మ సంధ్య గా
* గోపాల్‌గా చైతన్య గరికిపాటి
* గౌతమిగా దివ్య శ్రీపాద
* కొండల్‌రావుగా గోపరాజు రమణ 
* లక్ష్మిగా సురభి ప్రభావతి
* ప్రేమే సాగర్ నాగేశ్వరరావు
* కమలాగా ప్రభావతి వర్మ
* సీనుగా దేశి
* అంజయ్యగా కట్టా ఆంథోనీ
* గోపరాజు విజయ్
* హర్ష్‌ రోషన్

## పాటల జాబితా
* ది గుంటూరు , రచన: కిట్టు వీస్సాప్రగడ , గానం.అనురాగ్ కులకర్ణి 
*సంధ్య , రచన: సనపతి భరద్వాజ్ పాత్రుడు , గానం.స్వీకార్ అగస్తి 
*కీలుగుర్రం, రచన: సనపాటి భరద్వాజ్ పాత్రుడు, గానం . అనురాగ్ కులకర్ణి, స్వీకార్ అగస్తి , రమ్య బెహరా
*సాంబ శివ , పలనాడు జానపదం , గానం.రామ్ మిరియాల 
*మంచిదో చెడ్డదో, రచన: సనపాటీ భరద్వాజ్ పాత్రుడు.గానం.విజయ్ యేసు దాస్ 
*వెచ్చని మట్టిలో, రచన: సాయి కిరణ్, గానం. స్వీకర్ అగస్త్తి.
*

## కథ
మిడిల్ క్లాస్ కుటుంబాల కథ. గుంటూరు దగ్గరలోని ఓ పల్లెటూరులో కాకా హోటల్ నడుపుకునే కొండలరావు (గోపరాజు రమణ) కొడుకు రాఘవ (ఆనంద్ దేవరకొండ) బొంబాయి చట్నీ బాగా చేస్తాడు.అయితే, గుంటూరులో హోటల్ పెట్టి అక్కడి ప్రజలకు తన బొంబాయి చట్నీ రుచి చూపించి ఫేమస్ అయిపోయావాలని రాఘవ కలలు కంటూ ఉంటాడు.కానీ, గుంటూరులో హోటల్ పెట్టడం రాఘవ తండ్రికి అస్సలు ఇష్టం ఉండదు.

మరోవైపు వరసకు మావయ్య అయ్యే నాగేశ్వరరావు కూతురు సంధ్య (వర్ష బొల్లమ్మ)ను రాఘవ ప్రేమిస్తాడు. నాగేశ్వరరావు (ప్రేమ్‌ సాగర్‌) కూతురు సంధ్య (వర్ష బొల్లమ్మ)ను రాఘవ ప్రేమిస్తాడు.కానీ నాగేశ్వరావు మాత్రం కూతురు సంధ్యను వేరే వాళ్లకి ఇచ్చి పెళ్లి చేసేందుకు సంబంధాలు చూస్తుంటాడు. గుంటూరు నేపథ్యంగా తెరకెక్కించిన ఈ సినిమాలో ఆ యాసను, అక్కడి వాతావరణాన్ని ప్రతిబింబించారు. ముఖ్యంగా హీరో తండ్రి పాత్ర అద్భుతం.

## మూలాలు


## బాహ్య లింకులు

* Middle Class Melodies (iMDB)
*vijay deverakonda reviews middle class melodies
*Class Melodies Movie Review

[వర్గం:2020 తెలుగు సినిమాలు]
[వర్గం:తెలుగు ప్రేమకథా సినిమాలు
ఎటా

**ఎటా, ** ఉత్తర ప్రదేశ్ రాష్ట్రం లోని పట్టణం. ఎటా జిల్లాకు ముఖ్యపట్టణం. ఎటా జిల్లా అలీగఢ్ డివిజన్‌లో భాగం. ఎటా, కాన్పూర్- ఢిల్లీ హైవే  పై ఉంది, సమీప నగరాలు కస్గంజ్, అలీగఢ్.  ఉర్దూ కవి అమీర్ ఖుస్రో ఎటాలోని పాటియాలీలో జన్మించాడు

## చరిత్ర
7 వ శతాబ్దానికి చెందిన చైనా యాత్రికుడు జువాన్జాంగ్ ఎటా ప్రాంతాన్ని వర్ణిస్తూ, దేవాలయాలు మఠాలతో సమృద్ధిగా ఉందని పేర్కొన్నాడు. 8 వ శతాబ్దానికి ముందు బౌద్ధమతం అణచివేత, గిరిజనుల ఆధిపత్యం తరువాత, తూర్పు వైపుకు వలస వెళ్ళే యాదవులు ఈ ప్రాంతంపై పట్టు సాధించారు. మిగతా ఎగువ భారతదేశంతో పాటు ఇది కూడా 1017 లో ఘజనీ మహమూద్ ఆధీనంలోకి వెళ్ళింది. ఆ తరువాత ఇది ముస్లిం సామ్రాజ్యంతో పాటు ఉత్థాన పతనాలను చూసింది. 18 వ శతాబ్దం చివరలో, వజీర్ అలీ ఖాన్ పాలించిన ప్రాంతంలో ఒక భాగంగా ఉండేది. 1801 లో లక్నో ఒప్పందం ప్రకారం బ్రిటిష్ రాజ్యంలో చేరింది. 

## భౌగోళికం
ఎటా  వద్ద  సముద్ర మట్టం నుండి 170&nbsp;మీటర్ల ఎత్తున ఉంది. ఈసన్ నది పట్టణం గుండా ప్రవహిస్తుంది.

## జనాభా
2011 జనాభా లెక్కల ప్రకారం, ఎటా పట్టణ సముదాయం జనాభా 1,31,023. వీరిలో పురుషులు 69,446, ఆడవారు 61,577. అక్షరాస్యత 85.62% 2001 జనగణన ప్రకారం,  ఎటా జనాభా 107,098. జనాభాలో పురుషులు 53%, స్త్రీలు 47% ఉన్నారు. 2011 భారత జనాభా లెక్కల ప్రకారం, జనాభా 10% పెరిగింది. అంతకుముందు దశాబ్దంలో 36%తో పోలిస్తే ఇది బాగా తక్కువ. పట్టణంలో 20,303 గృహాలు ఉన్నాయి. మహిళల జనాభా 55,927 కాగా, మొత్తం జనాభాలో పురుషులు 62,590 మంది ఉన్నారు. జనాభాలో 11,786 మంది షెడ్యూల్డ్ కులాలకు చెందినవారు కాగా, 65 మంది షెడ్యూల్డ్ తెగల వారున్నారు.

ఎటా అక్షరాస్యత 68%. ఇది జాతీయ సగటు 59.5% కంటే ఎక్కువ: పురుషుల అక్షరాస్యత 73%, స్త్రీ అక్షరాస్యత 63%. ఎటా జనాభాలో 14% 6 సంవత్సరాల కంటే తక్కువ వయస్సు గలవారు.

## రవాణా
ఎటాలో రైలు మార్గాన్ని భారతదేశ మొదటి అధ్యక్షుడు రాజేంద్ర ప్రసాద్ 1959 లో ప్రారంభించాడు.  రైలు ఎటా నుండి తుండ్లా వరకు, అలాగే కస్గంజ్, అలీగఢ్ వరకు నడుస్తుంది. ఢిల్లీ, ఆగ్రా, అలీగఢ్ లకు ప్రత్యక్ష రైళ్ల కోసం సర్వేను రైల్వే మంత్రిత్వ శాఖ ఆమోదించడంతో ఎటా నుండి ఆగ్రా వరకు ఎటా-ఆగ్రా ఫోర్ట్ ప్యాసింజర్ స్పెషల్ నడవడం మొదలైంది.  

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
చిత్రకూట్

**చిత్రకూట్** ఉత్తర ప్రదేశ్ లోని చిత్రకూట్ జిల్లాలోని ఒక పట్టణం. ఇది జిల్లాకు ముఖ్యపట్టణం కూడా. పట్టణ పరిపాలనను మునిసిపల్ బోర్డు నిర్వహిస్తుంది.

## చరిత్ర
చిత్రకూట్ పట్టణం ఒకప్పుడు బాందా జిల్లాలో ఉండేది. 1997 మే 6 న ప్రభుత్వం బాందా జిల్లా నుండి చిత్రకూట్ జిల్లాను రూపొందించింది. ఈ నగరాన్ని కొత్త జిల్లాకు ముఖ్యపట్టణంగా నియమించారు.

## భౌగోళికం
చిత్రకూట్ జిల్లాకు ఉత్తరాన కౌశాంబి, దక్షిణాన సత్నా (ఎంపి), రేవా (ఎంపి), తూర్పున ప్రయాగ్రాజ్, పశ్చిమాన బాందా జిల్లాలు సరిహద్దులుగా ఉన్నాయి. చిత్రకూట్ మందాకిని నది ఒడ్డున ఉంది. భూభాగం పర్వత ప్రాంతం.

## జనాభా
2011 జనగణన ప్రకారం చిత్రకూట్ జనాభా 66,426. జనాభాలో పురుషులు 54%, స్త్రీలు 46% ఉన్నారు. చిత్రకూట్ అక్షరాస్యత 67%, ఇది జాతీయ సగటు 59.5% కంటే ఎక్కువ; పురుషుల అక్షరాస్యత 75%, స్త్రీ అక్షరాస్యత 58%. జనాభాలో 16% మంది 6 సంవత్సరాల కంటే తక్కువ వయస్సు గలవారు.

## రవాణా
చిత్రకూట్ జాతీయ రహదారి 76 పై ఉంది. ఈ నగరానికి బాందా, ప్రయాగరాజ్, సత్నా, రేవా, కౌశాంబి లకు రోడ్డు సౌకర్యం ఉంది.

చిత్రకూట్ రైల్వేస్టేషను మాణిక్‌పూర్ - ఝాన్సీ / కాన్పూర్ ప్రధాన మార్గంలో ఉంది. ఇక్కడి నుండి ఢిల్లీ, ముంబై, కోల్‌కతా, భోపాల్, రాయ్‌పూర్, జబల్‌పూర్, కాన్పూర్, ఖజురాహో, లక్నో, దుర్గ్, వారణాసి లకు రైళ్ళు నడుస్తాయి

చిత్రకూట్ కు అత్యంత సమీపం లోని విమానాశ్రయం 106 కిలోమీటర్ల దూరంలో ఉన్న ప్రయాగరాజ్ (అలహాబాద్) లో ఉంది. 

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
దేవరియా

**దేవరియా** ఉత్తర ప్రదేశ్ రాష్ట్రంలోని పట్టణం. ఇది దేవరియా జిల్లా ముఖ్యపట్టణం. దేవరియా గోరఖ్‌పూర్‌కు తూర్పున 51 కి.మీ. దూరంలోను, రాష్ట్ర రాజధాని లక్నో నుండి సుమారు 317 కి.మీ. దూరంలోనూ ఉంది.

## జనాభా వివరాలు
2011 భారత జనాభా లెక్కల ప్రకారం, దేవరియా జనాభా 1,29,479, వీరిలో 67,462 మంది పురుషులు, 62,017 మంది మహిళలు ఉన్నారు. ఆరేళ్ళ లోపు పిల్లలు 14,779 మంది ఉన్నారు..దేవరియాలో మొత్తం అక్షరాస్యుల సంఖ్య 99,562, ఇది జనాభాలో 76.9%, పురుషుల్లో అక్షరాస్యత 81.1% ఉండగా స్త్రీలలో 72.3% ఉంది. దేవరియాలో ఏడేళ్ళకు పైబడిన వారిలో అక్షరాస్యత 86.8%. ఇందులో పురుషుల అక్షరాస్యత 91.6%, స్త్రీల అక్షరాస్యత 81.6%. షెడ్యూల్డ్ కులాల జనాభా 8,177, షెడ్యూల్డ్ తెగల జనాభా 2,228. 2011 లో దేవరియాలో 20,076 గృహాలు ఉన్నాయి. 

2001 జనాభా లెక్కల ప్రకారం దేవరియా జనాభా 1,04,222 (54,737 మంది పురుషులు, 49,485 మంది మహిళలు). 

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
ఉధంపూర్

**ఉధంపూర్, [[జమ్మూ కాశ్మీరు]]** కేంద్రపాలిత ప్రాంతానికి లోని పట్టణం. ఇది ఉధంపూర్ జిల్లా ముఖ్యపట్టణం. ఇది పురపాలక సంఘం హోదాతోఉన్న పట్టణం. రాజా ఉధమ్ సింగ్ పేరు మీద ఈ పట్టణానికి పేరు వచ్చింది. ఇక్కడ భారత సైన్యపు ఉత్తర కమాండు ప్రధాన కార్యాలయం ఉంది. భారత వైమానిక దళానికి చెందిన ఫార్వర్డ్ బేస్ సపోర్ట్ యూనిట్ (ఎఫ్‌బిఎస్‌యు) ఇక్కడే ఉంది. జాతీయ రహదారి 1 ఎలో సాయుధ దళాలు ప్రయాణించేటప్పుడు జమ్మూ, శ్రీనగర్ ల మధ్య ఉధంపూర్ ‌ను మార్గాంతర రవాణా/విశ్రాంతి స్థలంగా వాడుకుంటాయి. 

## భౌగోళికం
ఉధంపూర్ జిల్లా హిమాలయాలకు సమీపంలోని శివాలిక్ కొండల పరిధిలో ఉంది. ఈ భూభాగం ఎక్కువగా పర్వత ప్రాంతం. జిల్లా లోని ఎగువ ప్రాంతాల్లో శీతాకాలంలో మంచు కురుస్తుంది.  సముద్ర మట్టం నుండి 756 మీటర్లు (2480&nbsp;అడుగులు) ఎత్తున ఉన్న ఉధంపూర్ సాపేక్షంగా చదునుగా ఉంటుంది. ఇక్కడ మంచు కురవడం అరుదు. 

## పరిపాలన
22 వార్డులతో ఉధంపూర్ పురపాలక సంఘం, పట్టణ పరిపాలన నిర్వహిస్తుంది. 

## శీతోష్ణస్థితి
నగరంలో ఉప ఉష్ణమండల శీతోష్ణస్థితి ఉంటుంది. వేసవి ఉష్ణోగ్రతలు 40 డిగ్రీలు వరకు పెరుగుతాయి. శీతాకాలంలో గడ్డకట్టే ఉష్ణోగ్రత నమోదవుతుంది. వార్షిక వర్షపాతం 130&nbsp;సెం. మీ. ఇందులో అధికభాగం వర్షాకాలం, శీతాకాలాలలో పడుతుంది, మారుతున్న శీతోష్ణస్థితి కారణంగా, ఇటీవలి సంవత్సరాలలో భారీ హిమపాతం సంభవిస్తోంది. 2011 లో సుమారు 15 సెం.మీ. మంచు కురిసింది. ఫిబ్రవరి, మార్చి నెలల్లో వడగళ్ల వానలు కురుస్తాయి. 

## జనాభా
2016 అనధికారిక జనాభా లెక్కల ప్రకారం ఉధంపూర్ నగరంలో 2 లక్షల జనాభా ఉంది. అందులో పురుషులు 60.2%, మహిళలు 39.8%. మంది ఉన్నారు. నగర జనాభాలో సైన్యానికి చెందిన పురుషులు ఎక్కువగా నివసించుచున్న కారణంగా పురుషుల శాతం ఎక్కువుగా ఉంది. నగర సగటు అక్షరాస్యత 91.5%. నగరంలో హిందూ మతానికి చెందిన వారు ఎక్కువగా ఉన్నారు. 
## రవాణా సౌకర్యాలు

### రోడ్డు మార్గం
ఉధంపూర్ జాతీయ రహదారి ఎన్ఎచ్-44 పైన ఉంది. ఇది శ్రీనగర్‌ను భారతదేశంలోని ఇతర ప్రాంతాలతో కలిపే ఏకైక జాతీయ రహదారి. ఉధంపూర్ నుండి ఇతర ప్రదేశాలకు ప్రయాణించటానికి ప్రైవేటు, ప్రభుత్వ యాజమాన్యంలోని బస్సులు ఉన్నాయి. కాశ్మీర్ లోయ, జమ్మూలకు రవాణా సౌకర్యాలు అందుబాటులో ఉన్నాయి. జమ్మూ, శ్రీనగర్, ఇతర సమీప పట్టణాలకు వెళ్ళడానికి టాక్సీ సేవలు కూడా అందుబాటులో ఉన్నాయి. నగరంలో మినీబస్సులు తిరుగుతాయి. 

### రైలు మార్గం
జమ్మూ కాశ్మీరు శీతాకాల రాజధాని అయిన జమ్మూతో ఉధంపూర్‌కు రైలు రవాణా సౌకర్యాలున్నాయి. 2005 లో న్యూడిల్లీ ఉత్తర సంపర్క్ క్రాంతి ఎక్స్‌ప్రెస్ ఈ మార్గంలో నడిచిన మొదటి రైలు. డజనుకు పైగా సుదూర రైళ్లు ఉధంపూర్ రైల్వే టెర్మినస్ నుండి భారతదేశంలోని మిగిలిన ప్రాంతాలకు వెళ్తాయి. ప్యాసింజర్ రైళ్లు జమ్మూ, ఉధంపూర్‌లను అనుసంధానిస్తాయి. రైల్వే నిర్మాణ సంస్థ (జమ్మూ-బారాముల్లా) ఉధంపూర్, శ్రీనగర్లను అనుసంధానించే పనిలో ఉంది.
### వాయు మార్గం
భారత వైమానిక దళం (ఐఎఎఫ్) ఉధంపూర్ వైమానిక దళం స్టేషన్ ఉధంపూర్‌కు ఉంది. అయితే ఇక్కడ పౌరుల రవాణా సౌకర్యానికి అనుమతి లేదు. ఉధంపూర్‌కు సమీప సమీప పౌర విమానాశ్రయం జమ్మూ విమానాశ్రయం.  

## సరాసరి వాతావరణ పట్టిక
  

## మూలాలు

## బాహ్య లింకులు

* ఉధంపూర్ ప్రభుత్వ వెబ్‌సైట్
* వైష్ణో దేవి మందిరం 
* ఉధంపూర్ జిల్లా

వర్గం:హిమాలయాలు
బులంద్‌షహర్

**బులంద్‌షహర్** ఉత్తర ప్రదేశ్ రాష్ట్రంలోని పట్టణం, బులంద్‌షహర్ జిల్లా ముఖ్యపట్టణం. పట్టణ పరిపాలనను మునిసిపల్ బోర్డు నిర్వహిస్తుంది. ఈ నగరం జాతీయ రాజధాని ప్రాంతం (ఎన్‌సిఆర్) లో భాగం. 2011 జనగణన నాటి సామాజిక-ఆర్థిక సూచికలు, ప్రాథమిక సౌకర్యాల సూచికల ఆధారంగా, బులంద్‌షహర్ మైనారిటీ మతస్థులు ఎక్కువగా ఉన్న జిల్లా అని భారత ప్రభుత్వం ప్రకటించింది. బులంద్‌షహర్ ఢిల్లీ నుండి 68&nbsp;కి.మీ.దూరంలో ఉంది.

## చరిత్ర
అహిబరన్ అనే రాజు ఇక్కడ బరన్ అనే కోటకు పునాది వేసి తన రాజధాని బరన్‌షహర్ స్థాపించాడని చెబుతారు. దీనిని బరన్ షహర్ అనేవారు. అధికారిక ఉపయోగాలలో ఈ పేరు బులంద్‌షహర్ గా మారింది. అది ఒక మెరక ప్రదేశంపై ఉండేది.అంచేత దీన్ని "ఉన్నత నగరం" అనేవారు. పెర్షియన్ భాషలో దీని అర్థం *బులంద్‌షహర్*. ప్రస్తుతం అప్పర్ కోర్ట్ అనే స్థలం ఉంది. ఇది రాజా అహిబరన్ కోట అని నమ్ముతారు. పాత బరన్ ఈ ప్రాంతానికి పరిమితం చేయబడింది. బహుశా 12 వ శతాబ్దంలో బరన్ రాజ్యం ముగిసింది. సా.శ. 1192 లో, ముహమ్మద్ గౌరీ భారతదేశంలోని కొన్ని ప్రాంతాలను జయించినప్పుడు, అతని జనరల్ కుతుబుద్దీన్ ఐబాక్ బరన్‌ కోటను చుట్టుముట్టి దానిని జయించాడు. రాజా చంద్రసేన్ దోడియాను చంపేసి ఐబాక్, బరన్ రాజ్యాన్ని తన ఆధీనంలోకి తీసుకున్నాడు. 

భటోరా వీర్‌పూర్, గాలిబ్‌పూర్ మొదలైన ప్రదేశాలలో లభించిన పురాతన శిథిలాలు బులంద్‌షహర్ ప్రాచీనతను సూచిస్తున్నాయి. జిల్లాలో అనేక ఇతర ముఖ్యమైన ప్రదేశాలు ఉన్నాయి, ఇక్కడ మధ్యయుగానికి చెందిన విగ్రహాలు, పురాతన దేవాలయాల వస్తువులను కనుగొన్నారు. ఈ పురాతన నాణేలు, శాసనాలు మొదలైన వాటిని లక్నో లోని స్టేట్ మ్యూజియంలో భద్రపరచారు.

## జనాభా
2011 జనాభా లెక్కల ప్రకారం, బులంద్‌షహర్ పట్టణ సముదాయం జనాభా 2,35,310. ఇందులో పురుషులు 1,25,549, మహిళలు 1,11,761. ఆరేళ్ళ లోపు పిల్లలు 30,886. మొత్తం అక్షరాస్యుల సంఖ్య 1,60,203, వీరిలో 90,761 మంది పురుషులు, 69,442 మంది మహిళలు. ఏడేళ్ళకు పైబడిన వారిలో అక్షరాస్యత 78.37%.

## వ్యక్తులు
* సోనాల్ చౌహాన్, బాలీవుడ్ నటి
* బనారసీ దాస్ (1912-1985), భారత రాజకీయవేత్త, ఉత్తర ప్రదేశ్ ముఖ్యమంత్రి
* జైప్రకాష్ గౌర్, జైప్రకాష్ అసోసియేట్స్, జేపీ గ్రూప్ వ్యవస్థాపక చైర్మన్
* ఆరిఫ్ మొహమ్మద్ ఖాన్, రచయిత, మాజీ క్యాబినెట్ మంత్రి
* భారత క్రికెట్ జట్టులో ఫాస్ట్ బౌలర్ భువనేశ్వర్ కుమార్ .
* సతీష్ కుమార్, 2014 ఆసియా క్రీడల బాక్సర్ పతక విజేత.
* బయోఇన్ఫర్మేటిక్స్ శాస్త్రవేత్త గజేంద్ర పాల్ సింగ్ రాఘవ, సైన్స్ అండ్ టెక్నాలజీకి శాంతి స్వరూప్ భట్నాగర్ బహుమతితో సహా అవార్డుల విజేత
* ఉదయవీర్ శాస్త్రి, భారతీయ తత్వశాస్త్రంలో ప్రముఖ పండితుడు.

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
బిజ్నౌర్

**బిజ్నోర్** ఉత్తర ప్రదేశ్ రాష్ట్రంలోని బిజ్నోర్ జిల్లాలో ఒక పట్టణం, ఆ జిల్లాకు కేంద్రం. పట్టణ పరిపాలనను మునిసిపల్ బోర్డు నిర్వహిస్తుంది. బిజ్నోర్‌ను జాతీయ రాజధాని ప్రాంతం‌లో చేర్చాలని డిమాండ్ ఉంది. 

## చరిత్ర
బిజ్లీ పాసి బిజ్నోర్ పట్టణాన్ని స్థాపించాడు. గతంలోని శక్తివంతమైన సామ్రాజ్యాల పతనానికి ముందు, ఉత్తర భారతదేశం అనేక చిన్న చిన్న రాజ్యాలుగా విడిపోయినప్పుడు పాసి తన స్థానాన్ని పదిలం చేసుకున్నాడు. 

అక్బర్ కాలంలో బిజ్నోర్, మొఘల్ సామ్రాజ్యంలో భాగం. 18 వ శతాబ్దం ప్రారంభంలో, రోహిల్‌ఖండ్ ప్రాంతంలో రోహిల్లా పష్తూన్లు స్వాతంత్ర్యాన్ని ప్రకటించుకున్నారు. 1748 లో, రోహిల్లా నేత అలీ మొహమ్మద్ ఖాన్ బిజ్నోర్లో తన మొదటి ఆక్రమణలు చేపట్టాడు. మిగిలినవి కూడా త్వరలోనే రోహిల్లా కిందకు వచ్చాయి. ఉత్తర జిల్లాలను అలీ మొహమ్మద్ ఖాన్, ఖుర్షీద్ అహ్మద్ బేగ్‌కు మంజూరు చేశాడు. అతను క్రమంగా గంగానదికి ఆవల ఉన్న ప్రాంతం లోను, ఢిల్లీ లోనూ తన ప్రభావాన్ని విస్తరించుకున్నాడు. ఢిల్లీలో అతడు మొఘల్ దళాలకు జీతాలిచ్చే అధికారి పదవితో నజీబ్-ఉద్-దౌలా అనే బిరుదును పొందాడు. మరాఠాలు బిజ్నోర్ పై దాడి చేసి, అనేక యుద్ధాలకు తెరతీసారు. పానిపట్‌లో అహ్మద్ షా అబ్దాలీతో చేతులు కలిపిన రోహిల్లా నేత నజీబ్, సామ్రాజ్యానికి మహామంత్రిగా నియమితుడయ్యాడు. 

తాను మరాఠాలను బహిష్కరిస్తానని, అందుకు ప్రతిగా రోహిల్లాలు తనకు డబ్బు చెల్లించాలనీ 1772 లో ఔధ్ నవాబు, రోహిల్లాలతో ఒక ఒప్పందం కుదుర్చుకున్నాడు. మరాఠాలను వెళ్ళగొట్టి నవాబు తనవంతు పని పూర్తి చేసాడు. కాని రోహిల్లాలు డబ్బు చెల్లించడానికి నిరాకరించారు. 1774 లో నవాబు కలకత్తాలోని ఈస్ట్ ఇండియా కంపెనీ ప్రభుత్వంతో కూటమి ఒప్పందం కుదుర్చుకున్నాడు. ఆ తరువాత, రోహిల్లాలకు వ్యతిరేకంగా తన పంతాన్ని నెగ్గించుకునేందుకు ఒప్పందం ప్రకారం ఒక బ్రిగేడు సైన్యాన్ని పంపమని బ్రిటిషు వారిని అడిగాడు. బ్రిటిషు వారు అతనికి సాయం చేసారు. అప్పుడు జరిగిన యుద్ధంలో, రోహిల్లాలను గంగానది దాటి తూర్పు వైపుకు పారద్రోలాడు. నవాబు, బిజ్నోర్‌ను తన రాజ్యంలో కలిపేసుకున్నాడు. అదే సంవత్సరంలో (1774) దీనిని బ్రిటిష్ ఈస్ట్ ఇండియా కంపెనీకి అప్పగించాడు. 1857 లో జరిగిన తిరుగుబాటు సమయంలో జూన్ 1 న జబీతా ఖాన్ మనవడు నజీబాబాద్ నవాబు బిజ్నోర్‌ను ఆక్రమించుకున్నాడు. హిందువులుకు ముస్లిం పష్టూన్లకూ మధ్య తగవు లున్నప్పటికీ నవాబు, 1858 ఏప్రిల్ 21 వరకు నాగినాలో బ్రిటిష్ వారి చేతిలో ఓడిపోయే వరకు తన స్థానాన్ని కొనసాగించడంలో విజయవంతమయ్యాడు.

## జనాభా
2011 జనాభా లెక్కల ప్రకారం, బిజ్నోర్ పట్టణ సముదాయం జనాభా 1,15,381. అందులో పురుషులు 60,656, స్త్రీలు 54,725. ఏడేళ్ళకు పైబడిన వారిలో అక్షరాస్యత 77.90%. 

## ఇవి కూడ చూడండి
అఫ్జల్‌ఘర్

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
గ్యాన్‌పూర్

గ్యాన్‌పూర్ ఉత్తర ప్రదేశ్ రాష్ట్రం, భదోహీ జిల్లా లోని పట్టణం. ఆ జిల్లాకు ముఖ్యపట్టణం కూడా. 

## భౌగోళికం
గ్యాన్‌పూర్  వద్ద,  సముద మట్టం నుండి 81 మీటర్ల ఎత్తున ఉంది.

## జనాభా
2011 భారత జనాభా లెక్కల ప్రకారం, గ్యాన్‌పూర్ మొత్తం జనాభా 12,808, వీరిలో 6,908 మంది పురుషులు, 5,900 మంది మహిళలు ఉన్నారు. ఆరేళ్ళ లోపు పిల్లలు 1,622 మంది. గ్యాన్‌పూర్లో మొత్తం అక్షరాస్యత 9,315, ఇది జనాభాలో 72.7%, పురుషుల్లో అక్షరాస్యత 78.3% స్త్రీలలో అక్షరాస్యత 66.2%. ఏడేళ్ళు పైబడిన వారిలో అక్షరాస్యత 83.3%, ఇందులో పురుషుల అక్షరాస్యత రేటు 89.3% కాగా, స్త్రీల అక్షరాస్యత రేటు 76.1%. షెడ్యూల్డ్ కులాల జనాభా 1,167, షెడ్యూల్డ్ తెగల జనాభా 19. 2011 లో ఇక్కడ 2024 గృహాలున్నాయి. 

2001 జనగణన ప్రకారం గ్యాన్‌పూర్ జనాభా 12,056. జనాభాలో పురుషులు 54%, స్త్రీలు 46% ఉన్నారు. మొత్తం అక్షరాస్యులు 7,897 మంది. ఇది మొత్తం జనాభాలో 65.5%. జనాభాలో 15% 6 సంవత్సరాల కంటే తక్కువ వయస్సు ఉన్నవారు. ఏడేళ్ళకు పైబడిన వారిలో అక్షరాస్యత 77.4%.

## రవాణా
గ్యాన్‌పూర్ రోడ్ రైల్వే స్టేషను పట్టణానికి 10 కిలోమీటర్ల దూరం లోని గోపిగంజ్ లో ఉంది. దీని స్టేషన్ కోడ్ (GYN).

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
బుదౌన్

**బుదౌన్** ఉత్తర ప్రదేశ్ రాష్ట్రం లోని పట్టణం. దీన్ని బాదౌన్ అని కూడా అంటారు. గతంలో *వోదమాయుత* అని అనేవారు. ఇది బదాయూన్ జిల్లా ముఖ్యపట్టణం. ఇది పశ్చిమ ఉత్తర ప్రదేశ్ మధ్యలో, గంగా నది  సమీపంలో ఉంది. సుల్తాన్ ఇల్‌టుట్‌మిష్ పాలనలో సా.శ. 1210 నుండి సా.శ. 1214 వరకు నాలుగు సంవత్సరాల పాటు బదాయూన్ ఢిల్లీ సుల్తానేట్‌కు రాజధానిగా ఉంది. మొఘల్ పాలనలో ఇది ఉత్తర సరిహద్దుల్లో అతి ముఖ్యమైన ప్రదేశం. బదాయూన్ ఒక పెద్ద మార్కెట్. చారిత్రికంగా ప్రసిద్ధి గాంచిన, మతపరంగా ముఖ్యమైన నగరం. ఇది రోహిల్‌ఖండ్ ప్రాంతానికి గుండెకాయ వంటిది. ఇది ఢిల్లీ నుండి 229 కి.మీ. దూరంలో ఉంది. ఈ పట్టణం సోట్ నది ఎడమ ఒడ్డున ఉంది.

ప్రొ. గోటి జాన్, లక్నో మ్యూజియం వద్ద రాతి లిపి ఆధారంగా కాలంలో ఈ నగరానికి *బేడమూత్* అని పేరు ఉండేదని చెప్పాడు. తరువాత ఈ ప్రాంతాన్ని పాంచాల్ అని పిలిచేవారు. రాతి *లిపిలోని* పంక్తుల ప్రకారం *నగరానికి* సమీపంలో *భదౌన్లక్* అనే గ్రామం ఉండేది. ముస్లిం చరిత్రకారుడు రోజ్ ఖాన్ లోధీ మాట్లాడుతూ, అశోకుడు ఒక బుద్ధ విహారాన్ని, ఒక కోటనూ నిర్మించాడని చెప్పాడు. అతను దీనికి *బుద్ధమౌ* ( బదాయూన్ కోట) అని పేరు *పెట్టాడు* . జార్జ్ స్మిత్ ప్రకారం, బదాయూన్ పేరు అహిర్ రాజకుమారుడు బుద్ధుడి పేరు మీదుగా వచ్చింది.

సాంప్రదాయిక కథనాల ప్రకారం, బదాయూన్‌ను సా.శ. 905 లో స్థాపించారు. 12 వ శతాబ్దానికి చెందిన ఒక శాసనంలో, అప్పట్లో వోడామాయుత అని పిలిచే బదాయూన్‌ను పాలించిన పన్నెండు రాథోడ్ రాజుల జాబితాను చూపిస్తుంది. 1085 తరువాత ఘజ్నవీడ్ సుల్తాను కుమారుడు మహమ్మద్ కనౌజ్‌ను జయించి, రాష్ట్రకూట రాజును తరిమి కొట్టాడు. ఈ రాష్ట్రకూట రాజు తన రాజధానిని వోడమాయుతకు తరలించాడు. అక్కడ వారు కుతుబ్-ఉద్-దిన్ ఐబక్ చేతిలో ఓడే వరకు పరిపాలించారు.
ఎడమ|thumb| బుడాన్ వద్ద మెథడిస్ట్ ఎపిస్కోపల్ చర్చి యొక్క మిషన్ హౌస్ (1895)
1196 లో కుతుబ్-ఉద్-దిన్ ఐబాక్‌కు వశమైన ఘటన, ఇక్కడ జరిగిన మొట్టమొదటి ప్రామాణికమైన చారిత్రక సంఘటన. ఆ తరువాత ఢిల్లీ సామ్రాజ్యపు ఉత్తర సరిహద్దులో ఇది చాలా ముఖ్యమైన స్థానంగా మారింది. 1223 లో షమ్స్-ఉద్-దిన్ ఇల్టుట్మిష్, గోపురంతో కూడి, బృహత్పరిమాణంలో ఉన్న మసీదును ఇక్కడ నిర్మించాడు. త్ను, అతని కుమారుడు రుక్న్ ఉద్ దిన్ ఫిరూజ్ సామ్రాజ్య సింహాసనాన్ని అధిష్ఠించారు. 1571 లో పట్టణం దహనం చేయబడింది. సుమారు వంద సంవత్సరాల తరువాత, షాజహాన్, రాజప్రతినిధి పదవిని సహస్పూర్-బిలారికి అప్పగించాడు. బదాయూన్‌ను, దాని జిల్లానూ 1801 లో ఔధ్ నవాబు బ్రిటిష్ ప్రభుత్వానికి అప్పగించాడు.

1911 లో, బదాయూన్ పట్టణం యునైటెడ్ ప్రావిన్స్‌లోని రోహిల్‌ఖండ్ విభాగంలో ఉండేది. ఆ సమయంలో, ఒక అమెరికన్ మెథడిస్ట్ మిషన్ అనేక బాలికల పాఠశాలలను నిర్వహించింది. అబ్బాయిల కోసం ఒక ఉన్నత పాఠశాల కూడా నెలకొల్పింది.

## జనాభా
2011 జనగణన ప్రకారం, బదాయూన్ జనాభా 3,69,221 (1,88,475 పురుషులు 1,80,746 స్త్రీలు. లింగనిష్పత్తి: 1000/907). వీరిలో ఆరేళ్ళ లోపు పిల్లలు 39,613 మంది (12.3%). వయోజన అక్షరాస్యత 73%. నగరంలో విస్తృతంగా మాట్లాడే భాష హిందీ, ఉర్దూ. పంజాబీ కూడా మాట్లాడుతారు. పిల్లల్లో లింగ నిష్పత్తి 882. నగరం వైశాల్యం 81 చదరపు కి.మీ. బదాయూన్ మెట్రో ఏరియా విస్తీర్ణం 103 చ.కి.మీ. జనాభా 4,17,000. బదాయూన్ నగరంతో పాటు షేఖుపూర్, బహేది, ఇస్లామ్‌గంజ్, చందన్‌పూర్, సాలార్‌పూర్, సాలార్‌పూర్ ఇండస్ట్రియల్ ఎస్టేట్, షేఖుపూర్ ఫైరింగ్ రేంజ్, పదౌనా, ఖేరా బుజుర్గ్‌లు బదాయూన్ మెట్రోలో భాగంగా ఉన్నాయి..

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
తేజ్‌పూర్

**తేజ్‌పూర్, ** అసోం రాష్ట్రంలోని సోనిత్‌పూర్ జిల్లా ముఖ్య పట్టణం, జిల్లా ప్రధాన కేంద్రం. బ్రహ్మపుత్రా నదికి ఒడ్డున ఉన్న ఈ పట్టణం గువహాటికి ఈశాన్య వైపుగా ఉంది. 2011 భారత జనాభా లెక్కల ప్రకారం 1,00,000 కంటే ఎక్కువ జనాభా ఉన్న ఉత్తర తీర పట్టణాల్లో ఇది అతిపెద్ద పట్టణం.

## భౌగోళికం
 అక్షాంశరేఖాంశాల మధ్య ఈ పట్టణం ఉంది.

## వాతావరణం
వేసవిలో ఈ పట్టణ సగటు ఉష్ణోగ్రత 36 సెంటిగ్రెడ్ (97 ఫారన్ హీట్) ఉండగా, శీతాకాలంలో 13 సెంటిగ్రెడ్ (55 ఫారన్ హీట్) సగటు ఉష్ణోగ్రత ఉంటుంది.

## విస్తీర్ణం
40 కి.మీ. (20 చ.మై) ల విస్తీర్ణంలో ఉన్న ఈ పట్టణం సముద్రమట్టం నుండి ఎత్తు 48 మీ. (157 అ.) ఎత్తులో ఉంది.

## జనాభా
2011 భారత జనాభా లెక్కల ప్రకారం, ఈ పట్టణంలో 1,02,505 జనాభా ఉండగా 2,600/కి.మీ2 (6,600/చ. మై.) జన సాంద్రత ఉంది. ఈ జనాభాలో 52,313 మంది పురుషులు.. 50,192 మంది స్త్రీలు ఉన్నారు. ఇక్కడ 83,562 (90.17%) మంది అక్షరాస్యులు ఉండగా అందులో 43,783 (92.60%) మంది పురుషులు.. 39,779 (87.64%) మంది స్త్రీలు ఉన్నారు. పట్టణ జనాభాలో 9,835 మంది (బాలురు 5,032 - బాలికలు 4,803) ఆరు సంవత్సరాలకంటే తక్కువ వయస్సు గలవారు ఉన్నారు. పురుష స్త్రీ నిష్పత్తి 1000:959 ఉండగా, బాల బాలికల నిష్పత్తి 1000:954 గా ఉంది.

## ప్రభుత్వ రంగం
తేజ్‌పూర్ పట్టణం తేజ్‌పూర్ లోక్‌సభ నియోజకవర్గ పరిధిలో ఉంది.

## పర్యాటక ప్రాంతాలు

# నామెరి జాతీయ పార్కు
# అగ్నిగర్
# బాముని కొండలు
# బురా-చపోరి వన్యప్రాణుల అభయారణ్యం
# చిత్రలేఖ ఉద్యానవనం
# డా-పర్బాటియా
# జిల్లా మ్యూజియం
# ఓగురి కొండ
# పాడుం పుఖూరి
# కలికా భోమోర వంతెన
# నాగ్ - శంకర్ ఆలయం
# కేతకేశ్వర్ దేవాల్

## చిత్రమాలిక

దస్త్రం:A view of Chowk Market, Tezpur.jpg|చౌక్ మార్కెట్, తేజ్‌పూర్
దస్త్రం:Bhramaputra river bank.jpg|బ్రహ్మపుత్ర నది
దస్త్రం:Church at Tezpur.JPG|చర్చి
దస్త్రం:District Library, Sonitpur, Tezpur.jpg|జిల్లా గ్రంథాలయం
దస్త్రం:Lake at chitra lekha udyan.JPG|చిత్రలేఖ ఉద్యానవనంలోని సరస్సు
దస్త్రం:Tezpur Govt Boys H.S. School.jpg|ప్రభుత్వ బాలుర పాఠశాల
దస్త్రం:Tezpur College Gate.jpg|తేజ్‌పూర్ కళాశాల
దస్త్రం:Tezpur Railway Station, Jahajghat.jpg|తేజ్‌పూర్ రైల్వే స్టేషన్


## మూలాలు

## ఇతర లంకెలు

* సోనిత్పూర్ జిల్లా 

వర్గం:అసోం నగరాలు, పట్టణాలు
గోండా

**గోండా** ఉత్తర ప్రదేశ్ లోని గోండా జిల్లాకు చెందిన పట్టణం, ఈ జిల్లాకు ముఖ్యపట్టణం. ఇది రాష్ట్ర రాజధాని లక్నోకు ఈశాన్యంగా 120 కి.మీ. దూరంలో ఉంది. పట్టణ పరిపాలనను మునిసిపల్ బోర్డు నిర్వహిస్తుంది. 

## జనాభా వివరాలు
2011 జనగణన ప్రకారం, గోండా పట్టణ సముదాయంలో 1,38,929 జనాభా ఉంది. వీరిలో పురుషులు 71,475 కాగా, మహిళలు 67,454. ఆరేళ్ళ లోపు పిల్లల సంఖ్య 15,608. మొత్తం అక్షరాస్యులు 99,057 మంది (71.3%). వీరిలో 55,067 మంది పురుషులు, 43,990 మంది మహిళలు. లింగ నిష్పత్తి 944. ఏడేళ్ళకు పైబడిన వారిలో అక్షరాస్యత 80.32%. 

## వాతావరణం

## ఇవి కూడా చూడండి

* కాకోరీ కుట్ర కేసు

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
ఘాజీపూర్

**ఘాజీపూర్, ** ఉత్తర ప్రదేశ్ రాష్ట్రంలోని పట్టణం. ఘాజీపూర్ జిల్లాకు ముఖ్యపట్టణం.ఇది వారణాసి డివిజనులో భాగం. ఘాజీపూర్ పట్టణం ఘాజీపూర్ జిల్లాలోని ఏడు విభిన్న తహసిల్స్ లేదా ఉపవిభాగాలలో ఒకటి. ఘాజీపూర్, ఉత్తర ప్రదేశ్- బీహార్ సరిహద్దుకు సమీపంలో వారణాసి నుండి సుమారు 80 కి.మీ. దూరంలో ఉంది

ఘాజీపూర్ నల్లమందు కర్మాగారానికి ప్రసిద్ధి చెందింది. దీనిని బ్రిటిష్ ఈస్ట్ ఇండియా కంపెనీ 1820 లో స్థాపించింది. ఇప్పటికీ ప్రపంచంలోనే అతిపెద్ద చట్టబద్దమైన నల్లమందు కర్మాగారం ఇది. ప్రపంచవ్యాప్తంగా ఔషధ పరిశ్రమ కోసం ఇక్కడ నల్లమందు ఉత్పత్తి అవుతుంది.

## భౌగోళికం
ఘాజీపూర్  నిర్దేశాంకాల వద్ద  సముద్రమట్టం నుండి 62&nbsp;మీటర్ల ఎత్తున ఉంది.

## జనాభా
2011 జనాభా లెక్కల ప్రకారం, ఘాజీపూర్ పట్టణ సముదాయంలో 1,21,136 జనాభా ఉంది, వీరిలో పురుషులు 63,689, మహిళలు 57,447. జనాభాలో పురుషులు 52.57% ఉండగా, జనాభాలో ఆడవారు 47.43% ఉన్నారు. ఘాజీపూర్ పట్టణ సముదాయం అక్షరాస్యత రేటు 84.97% (జాతీయ సగటు 74.04% కన్నా ఎక్కువ), ఇందులో పురుషుల అక్షరాస్యత 90.23%, స్త్రీ అక్షరాస్యత 79.17%. ఘాజీపూర్ పట్టణ సముదాయాల లింగ నిష్పత్తి 902. ఘాజీపూర్ పట్టణ సముదాయంలో ఘాజీపూర్ పట్టణంతో పాటు, కపూర్పూర్, మిశ్రోలియా, మాధోపూర్, రజ్దేపూర్ ఉన్నాయి.

2011 నాటికి  ఖాజీపూర్ పట్టణంలో 1,10,698 జనాభా ఉంది, వీరిలో పురుషులు 58,126, మహిళలు 52,572. జనాభాలో పురుషులు 52.5%, మహిళలు 47.5%. ఘాజీపూర్ అక్షరాస్యత 85.46% (జాతీయ సగటు 74.04% కన్నా ఎక్కువ), ఇందులో పురుషుల అక్షరాస్యత 90.61%, స్త్రీ అక్షరాస్యత 79.79%. ఆరేళ్ళ లోపు పిల్లలు జనాభాలో 11.46% ఉన్నారు. పిల్లల్లో లింగ నిష్పత్తి 904.

## శీతోష్ణస్థితి

## పట్టణ ప్రముఖులు

* లార్డ్ కార్న్వాలిస్, ఉత్తర అమెరికా, ఐర్లాండ్, భారతదేశాల వలస పాలనాధికారి ఇక్కడే మరణించాడు
* భారతదేశపు అత్యున్నత సైనిక పురస్కారం పరమ వీర చక్ర గ్రహీత అబ్దుల్ హమీద్
* భారతదేశంలో స్వేచ్ఛ యొక్క స్పార్క్ పెంచిన మొదటి హీరో సిపాయి మంగళ్ పాండే
* విద్యావేత్త, సంఘ సంస్కర్త సయీదా ఫైజ్

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
ఘాజియాబాద్

**ఘాజియాబాద్** ఉత్తర ప్రదేశ్ రాష్ట్రంలో ఎగువ గంగా మైదానంలో ఉన్న నగరం. జాతీయ రాజధాని ప్రాంతంలో భాగం.  ఇది ఘాజియాబాద్ జిల్లా ముఖ్యపట్టణం, పశ్చిమ ఉత్తర ప్రదేశ్‌లో అతిపెద్ద నగరం. దీని జనాభా 17,29,000. నగర పరిపాలనను మునిసిపల్ కార్పొరేషను నిర్వహిస్తుంది. ఘాజియాబాద్ మునిసిపల్ కార్పొరేషన్‌ను 5 జోన్‌లుగా విభజించారు - సిటీ జోన్, కవి నగర్ జోన్, విజయ్ నగర్ జోన్, మోహన్ నగర్ జోన్, వసుంధర జోన్.  మున్సిపల్ కార్పొరేషనులో 100 వార్డులున్నాయి. రోడ్లు, రైల్వేల ద్వారా నగరానికి చక్కటి రవాణా సౌకర్యం ఉంది. ఇది ఉత్తర భారతదేశంలో ప్రధానమైన రైలు జంక్షన్.   దీనిని కొన్నిసార్లు "ఉత్తర ప్రదేశ్ ముఖద్వారం" అని పిలుస్తారు. సిటీ మేయర్స్ ఫౌండేషన్ సర్వేలో ప్రపంచంలో వేగంగా అభివృద్ధి చెందుతున్న నగరాల్లో రెండవదిగా నగరాన్ని పేర్కొంది.   ఈ నగరాన్ని హిండన్ నది రెండుగా విభజిస్తోంది. అవి పశ్చిమాన ఉన్న ట్రాన్స్-హిండన్, తూర్పున ఉన్న సిస్-హిండన్. 

## చరిత్ర
ఎడమ|thumb| ఘాజియాబాద్ లోని ఢిల్లీ గేట్,
ఘాజియాబాద్ నగరాన్ని సా.శ 1740 లో ఘాజీ-ఉద్-దీన్ స్థాపించాడు. అతను మొగలు చక్రవర్తి ముహమ్మద్ షా ఆస్థానంలో మంత్రిగా ఉండేవాడు. అతని పేరు మీద "ఘాజీయుద్దీన్ నగర్" అని దీనికి పేరు పెట్టాడు.  1864 లో రైల్వేలు మొదలైనపుడు అది ప్రస్తుత పేరుకు మారింది.    మొగలుల కాలంలో ఘాజియాబాద్, ముఖ్యంగా ఘాజియాబాద్ లోని హిండన్ ఒడ్డు, మొగలు రాజ కుటుంబానికి పిక్నిక్ స్థలంగా ఉండేది. 

సయ్యద్ అహ్మద్ ఖాన్ ప్రారంభించిన సైంటిఫిక్ సొసైటీ, ఇక్కడి విద్యా ఉద్యమానికి ఒక మైలురాయిగా పరిగణిస్తారు.  ఢిల్లీ, లాహోర్ లను కలిపే సింధ్, పంజాబ్, ఢిల్లీ రైల్వే ఘాజియాబాద్ ద్వారా వెళ్తుంది. దాన్ని కూడా అదే సంవత్సరంలో ప్రారంభించారు.  1870 లో అమృత్సర్ - షహరాన్పూర్ మార్గం పూర్తికావడంతో ఘాజియాబాద్ కూడలిగా మారింది  

## జనాభా
2011 జనాభా లెక్కల ప్రకారం ఘాజియాబాద్ నగర సముదాయంలో జనాభా 23,58,525. అందులో పురుషులు 12,56,783, ఆడవారు 11,01,742. అక్షరాస్యత 93.81%.  కాన్పూర్ తరువాత ఉత్తర ప్రదేశ్‌లో ఇది రెండవ అతిపెద్ద పారిశ్రామిక నగరం. 

### మతం
72.93% మందితో హిందూ మతం అత్యంత ప్రాచుర్యం పొందింది. తరువాత 25.35% ముస్లింలు, 0.41% మంది క్రైస్తవులు, 0.49% సిక్కులూ ఉన్నారు. సుమారు 0.07% మంది బౌద్ధులు, 0.35% జైనులు కూడా ఉన్నారు.. ఘాజియాబాద్‌లో హిందువుల కోసం ఇస్కాన్ ఆలయం, ముస్లింలకు జామా మసీదు, క్రైస్తవులకు హోలీ ట్రినిటీ చర్చి, సిక్కులకు శ్రీ గురు సింగ్ సభ గురుద్వారా వంటి అనేక మతపరమైన ప్రదేశాలు ఉన్నాయి.

## వాతావరణం
హిమాలయాలు, కుమావున్ గర్హ్వాల్ కొండలలో కురిసే మంచు, రాజస్థాన్ ఎడారిలో రేగే దుమ్ము తుఫానులు నగర శీతోష్ణస్థితిపై ప్రభావాన్ని చూపుతాయి. రుతుపవనాలు జూన్ చివరిలో లేదా జూలై మొదటి వారంలో వస్తాయి. సాధారణంగా అక్టోబరు వరకు వర్షం పడుతుంది. 

## రవాణా

### రోడ్డు
జాతీయ రహదారి 24 ఘాజియాబాద్ గుండా పోతుంది.. 

### రైలు
ఘాజియాబాద్ జంక్షన్ రైల్వే స్టేషన్ ద్వారా దేశం లోని పలు ప్రాంతాలకు చక్కటి రైలు సౌఉకర్యం ఉంది.

### విమానాలు
హిండాన్ దేశీయ విమానాశ్రయం ఘాజియాబాద్‌కు సేవలు అందించే విమానాశ్రయం, ఇది 2019 అక్టోబరులో కార్యకలాపాలు ప్రారంభించింది. సమీప అంతర్జాతీయ విమానాశ్రయం ఇందిరా గాంధీ అంతర్జాతీయ విమానాశ్రయం. 

## ప్రముఖులు

* జ్యోతి అరోరా, భారతీయ రచయిత్రి, టెక్ బ్లాగర్

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
చందౌలీ

**చందౌలి** ఉత్తర ప్రదేశ్ రాష్ట్రం చందౌలి జిల్లాలోని పట్టణం, ఈ జిల్లాకు ముఖ్యపట్టణం. పట్టణ పరిపాలనను నగర పంచాయతీ చూస్తుంది.

## భౌగోళికం
చందౌలీ  వద్ద  సముద్ర మట్టం నుండి 70 మీటర్ల ఎత్తున ఉంది. ఇది వారణాసి డివిజన్ పరిధిలోకి వస్తుంది. వారణాసి నుండి 30 కిలోమీటర్ల దూరంలో ఉంది. చందౌలీలో చందౌలి మజ్వార్ రైల్వే స్టేషను ఉంది. ప్రముఖ రైల్వే కూడలి మొఘల్‌సరాయ్, చందౌలి జిల్లా లోనే ఉంది. 

## పట్టణ ప్రముఖులు

* భారత రక్షణ మంత్రి, హోంమంత్రిగా చేసిన రాజ్‌నాథ్ సింగ్, చందౌలి జిల్లాలోని భబౌరా అనే చిన్న గ్రామంలో జన్మించారు
* భారత ప్రధాన మంత్రి లాల్ బహదూర్ శాస్త్రి జిల్లా లోని మొగల్ సరాయ్ లో జన్మించాడు

## ముఖ్యమైన నగరాలకు దూరాలు

* వారణాసి - 30&nbsp;కి.మీ.
* అలహాబాద్ - 155&nbsp;కి.మీ.
* గ్వాలియర్ - 623&nbsp;కి.మీ.
* లక్నో - 320&nbsp;కి.మీ.
* కాన్పూర్ - 350&nbsp;కి.మీ.
* ఘాజీపూర్ - 50&nbsp;కి.మీ.
* మీర్జాపూర్ - 80&nbsp;కి.మీ.
* జౌన్‌పూర్ - 90&nbsp;కి.మీ.
* అజమ్‌గఢ్ - 125&nbsp;కి.మీ.
* గోరఖ్పూర్ - 210&nbsp;కి.మీ.
* పాట్నా - 230&nbsp;కి.మీ.
* గయా - 230&nbsp;కి.మీ.
* రాంచీ - 400&nbsp;కి.మీ.
* ఝార్సుగూడ - 824&nbsp;కి.మీ.
* న్యూ ఢిల్లీ - 810&nbsp;కి.మీ.
* కోల్‌కతా - 670&nbsp;కి.మీ.
* మధుపూర్ సోన్‌భద్ర - 85&nbsp;కి.మీ.

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
హమీర్‌పూర్

**హమీర్పూర్** ఉత్తర ప్రదేశ్ రాష్ట్రం లోని పట్టణం. పట్టణ పాలనను మునిసిపల్ బోర్డు నిర్వహిస్తుంది. హమీర్‌పూర్ జిల్లా ముఖ్య పట్టణం.

## భౌగోళికం
హమీర్ పూర్  వద్ద  సముద్రమట్టం నుండి 80 మీటర్ల ఎత్తున ఉంది.

### శీతోష్ణస్థితి

## జనాభా వివరాలు
2011 భారత జనాభా లెక్కల ప్రకారం, హమీర్‌పూర్ జనాభా 35,475. అందులో 19,027 మంది పురుషులు, 16,448 మంది మహిళలు. ఆరేళ్ళ లోపు పిల్లలు 3,940 మంది, మొత్తం జనాభాలో ఇది 11.1 %. అక్షరాస్యుల సంఖ్య 26,121, ఇది జనాభాలో 73.6%, పురుషుల్లో అక్షరాస్యత 78.7% కాగా, స్త్రీలలో 67.6% ఉంది. పట్టణంలో ఏడేళ్ళకు పైబడిన వారిలో అషరాస్యత 82.8%. వీరిలో పురుషుల అక్షరాస్యత 88.5%, స్త్రీల అక్షరాస్యత 76.3%. హమీర్‌పూర్‌లో 2011 లో 6,802 గృహాలు ఉన్నాయి. 

2001 భారత జనాభా లెక్కల ప్రకారం,  హమీర్‌పూర్ జనాభా 32,035, వీరిలో 17,349 మంది పురుషులు, 14,686 మంది మహిళలు ఉన్నారు. ఆరేళ్ళ లోపు పిల్లలు 4,230 మంది. ఇది మొత్తం జనాభాలో 13.2%. మొత్తం అక్షరాస్యులు 22,592 మంది. ఇది మొత్తం జనాభాలో 70.5%, పురుషుల అక్షరాస్యత 77.5%, స్త్రీల అక్షరాస్యత 62.3%. ఏడేళ్ళకు పబడిన వారిలో అక్షరాస్యులు జనాభాలో 81.3%. ఇందులో పురుషుల అక్షరాస్యత 89.1%, స్త్రీల అక్షరాస్యత 72.0%.

### మతం
 

హమీర్‌పూర్ జనాభాలో ఎక్కువ శాతం హిందువులు (82.5%) తరువాతి స్థానంలో ముస్లింలు (17.2%) ఉన్నారు. 

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
హాపూర్

**హపూర్** ఉత్తర ప్రదేశ్‌ లోని పట్టణం. హాపూర్ జిల్లాకు ముఖ్యపట్టణం. ఇది ఢిల్లీకి తూర్పుగా సుమారు 60 కి.మీ. దూరంలో ఉంది. జాతీయ రాజధాని ప్రాంతంలో (NCR) భాగం . జాతీయ రహదారి 9 పట్టణం గుండా వెళ్తూ, ఢిల్లీకి కలుపుతుంది.

## చరిత్ర
18 వ శతాబ్దం చివరలో దౌలత్ సింధియా, హాపూర్‌ను తన ఫ్రెంచ్ జనరల్ పియరీ క్యూలియర్-పెరాన్‌కు ఇచ్చాడు. బ్రిటిషు పాలనలో హాపూర్, మీరట్ జిల్లాలో ఉండేది. పట్టణంలో అనేక చక్కటి తోటలుండేవి. చక్కెర, బెల్లం (గుర్), ధాన్యం, పత్తి, కలప, వెదురు, ఇత్తడి, ఉక్కు పాత్రల వాణిజ్యం సాగేది. ముఖ్యమైన అశ్వికదళ డిపో, బాబూగఢ్ పొలం పట్టణాన్ని ఆనుకొని ఉన్నాయి . గతంలో ఇది ఘాజియాబాద్ జిల్లాలో భాగంగా ఉండేది. 2012 లో ఇది ముఖ్యపట్టణంగా హాపూర్ జిల్లాను ఏర్పాటు చేసారు. ఇది మీరట్ కమిషనర్ పరిధిలోకి వస్తుంది.

## భౌగోళికం
హాపూర్  వద్ద  సముద్ర మట్టం నుండి 213 మీటర్ల ఎత్తున ఉంది. 

## శీతోష్ణస్థితి
హాపూర్‌లో ఋతుపవనాల ప్రభావవంతో తేమతో కూడిన ఉపఉష్ణమండల వాతావరణం ఉంది. వేసవిలో చాలా వేడిగాను, శీతాకాలంలో చల్లగానూ ఉంటుంది. ఏప్రిల్ మొదలు నుండి జూన్ చివరి వరకూ వేసవికాలం ఉంటుంది. ఉష్ణోగ్రతలు  చేరుకుంటాయి.  ఋతుపవనాలు జూన్ చివరలో వచ్చి, సెప్టెంబరు మధ్య వరకు కొనసాగుతాయి. ఉష్ణోగ్రతలు కొద్దిగా తగ్గుతాయి, మేఘాలు పుష్కలంగా ఉంటాయి. తేమ బాగా ఎక్కువగా ఉంటుంది. అక్టోబరులో ఉష్ణోగ్రతలు మళ్లీ పెరుగుతాయి; అక్టోబరు చివరి నుండి మార్చి మధ్య వరకు తేలికపాటి, పొడి శీతాకాలం ఉంటుంది. 

వర్షపాతం సాలుకు 90&nbsp;సెం.మీ నుండి 100 సెం.మీ వరకు&nbsp;ఉంటుంది. ఇది పంటలకు అనుకూలంగా ఉంటుంది. వర్షపాతం ఎక్కువగా వర్షాకాలంలో వస్తుంది. తేమ 30 నుండి 100% వరకు ఉంటుంది. 

## జనాభా
2011 జనగణన ప్రకారం, హాపూర్ జనాభా 2,62,801. ఇందులో 1,39,694 మంది పురుషులు, 1,23,107 మంది మహిళలు. పట్టణ అక్షరాస్యత 75.34%. 

1,74,278 (66.27%) మందితో హిందూ మతం మెజారిటీ మతం. 84,477 (32.12%) తో ఇస్లాం రెండవ అత్యంత ప్రాచుర్యం పొందిన మతం. సిక్కు మతం 2,163 (0.82%), జైన మతం 981 (0.37%), క్రైస్తవ మతం 765 (0.29%), బౌద్ధమతం 162 (0.06%) లను పాటించేవారు కూడా పట్టణంలో ఉన్నారు.

## లోకసభకు ఎన్నికైన సభ్యులు
1962లో 3 వ లోకసభకు జరిగిన భారతదేశ సాధారణ ఎన్నికల్లో కమలా చౌదరి భారత జాతీయ కాంగ్రెసు అధికారిక అభ్యర్థిగా హపూర్ నుండి  ఆమె తన సమీప ప్రత్యర్థి నసీమ్ ను 28,633 ఓట్ల తేడాతో ఓడించింది.

## మూలాలు

## వెలుపలి లంకెలు

వర్గం:ఉత్తర ప్రదేశ్ నగరాలు, పట్టణాలు
హర్దోయీ

**హర్దోయీ** ఉత్తర ప్రదేశ్‌ లోని పట్టణం, హర్దోయీ జిల్లా ముఖ్యపట్టణం. పట్టణ పాలనను మునిసిపల్ బోర్డు నిర్వహిస్తుంది 

## భౌగోళికం
హర్దోయీ  వద్ద, సముద్ర మట్టం నుండి 134 మీటర్ల ఎత్తున ఉంది. హర్దోయీ, రాష్ట్ర రాజధాని లక్నో నుండి 110 కి.మీ. దూరంలో ఉంది. ఢిల్లీ నుండి 394 కి.మీ. దూరంలో ఉంది. గంగా నది, దాని అనేక ఉపనదులు హర్దోయీ జిల్లాకు దక్షిణాన ప్రవహిస్తున్నాయి. జిల్లా వైశాల్యం 5,947 చదరపు కిలోమీటర్లు.

## వాతావరణం

## జనాభా
2011 భారత జనాభా లెక్కల ప్రకారం, హర్దోయీ మొత్తం జనాభా 1,26,851, వీరిలో 66,352 మంది పురుషులు, 66,352 మంది మహిళలు ఉన్నారు. ఆరేళ్ళ లోపు పిల్లలు 14,048 మంది. హర్దోయీ అక్షరాస్యత 76%, ఇందులో పురుషుల అక్షరాస్యత 79.5%, స్త్రీల అక్షరాస్యత 72.1%. షెడ్యూల్డ్ కులాల జనాభా 12,277 షెడ్యూల్డ్ తెగల జనాభా 4. హర్దోయీలో 2011 లో 21,949 గృహాలు ఉన్నాయి.

## చదువు

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
హాత్‌రస్

**హాత్‌రస్** ఉత్తర ప్రదేశ్ లోని హాత్‌రస్ జిల్లాలోని పట్టణం, ఈ జిల్లాకు ముఖ్యపట్టణం. పట్టణ పరిపాలనను మునిసిపల్ బోర్డు నిర్వహిస్తుంది. అలీగఢ్, మధుర, ఆగ్రా జిల్లాల్లోని కొన్ని భాగాలను విడదీసి, 1997 మే 3న హాత్‌రస్ జిల్లాను ఏర్పాటు చేసారు. ఇది అలీగఢ్ డివిజనులో భాగం.
thumb|హాత్‌రస్ లోని ఒక ఆలయం
ప్రాథమికంగా ఇక్కడ మాట్లాడే భాష బ్రజ్. ఇది హిందీ భాషకు చెందిన ఒక మాండలికం. ఇది ఖడీబోలీ మాండలికానికి దగ్గరగా ఉంటుంది. ఇంగువకు ప్రసిద్ధి చెందిన హాత్‌రస్ గత 100 సంవత్సరాలుగా పెద్ద ఎత్తున దీనిని ఉత్పత్తి చేస్తుంది.

## భౌగోళికం
హాత్‌రస్  వద్ద  సముద్రమట్టం నుండి 185 మీటర్ల ఎత్తున, ఆగ్రా, అలీగఢ్, మధుర, బరేలీ రహదారుల కూడలి వద్ద ఉంది. ఉష్ణోగ్రతల్లో తీవ్రమైన వ్యత్యాసాలకు ప్రసిద్ధి చెందింది. 2001 భారత జనాభా లెక్కల ప్రకారం, హాత్‌రస్ జనాభా 123,243. ఇందులో 53% పురుషులు, 47% స్త్రీలు. హాత్‌రస్ అక్షరాస్యత 60%, ఇది జాతీయ సగటు 59.5%తో దాదాపు సమానం, అందులో పురుషుల అక్షరాస్యత 66% కాగా, స్త్రీల అక్షరాస్యత 53%. ఆరేళ్ళ లోపు పిల్లలు జనాభాలో 14% ఉన్నారు .

పట్టణంలో హాత్‌రస్ జంక్షన్ రైల్వే స్టేషను&nbsp;ఉంది.

హాత్‌రస్‌లో రుతుపవనాల ప్రభావంతో తేమతో కూడిన ఉపఉష్ణమండల వాతావరణం ఉంది. ఇది ఉత్తర-మధ్య భారతదేశానికి విలక్షణమైనది. వేసవి కాలం ఏప్రిల్‌లో మొదలై మేలో ముగుస్తుంది. ప్రారంభమవుతుంది. రుతుపవనాలు జూన్ చివరలో మొదలవుతాయి, అక్టోబరు ఆరంభం వరకు కొనసాగుతాయి, అధిక తేమను కలిగిస్తాయి.

## శీతోష్ణస్థితి

## రవాణా
హాత్‌రస్‌లో నాలుగు రైల్వే స్టేషన్లు ఉన్నాయి: హాత్‌రస్ జంక్షన్ రైల్వే స్టేషన్, హాత్‌రస్ రోడ్ రైల్వే స్టేషన్, హాత్‌రస్ సిటీ రైల్వే స్టేషన్, హాత్‌రస్ కిలా రైల్వే స్టేషన్. వస్తు రవాణా కోసం ప్రత్యేకించిన ఫ్రైట్ కారిడార్‌లో నిర్మించిన కొత్త స్టేషన్‌కు న్యూ హాత్‌రస్ అని పేరు పెట్టారు.

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
మా వింత గాధ వినుమా

**మా వింత గాధ వినుమా**, 2020 నవంబరు 13న విడుదలైన తెలుగు చలనచిత్రం. సిల్లీ మాంక్స్ స్టూడియోస్ పతాకంపై ఆదిత్య మండల దర్శకత్వం వహించిన ఈ చిత్రానికి సిద్ధు జొన్నలగడ్డ స్క్రీన్ ప్లే అందించాడు. సిద్ధు జొన్నలగడ్డ, సీరత్ కపూర్, తనికెళ్ళ భరణి, శిశిర్ శర్మ, కమల్ కామరాజు తదితరులు నటించిన ఈ చిత్రానికి శ్రీచరణ్ పాకాల – రోహిత్ – జాయ్ సంగీతం అందించారు. ఈ చిత్రం ''ఆహా'' (ఓటిటి)లో విడుదలయింది.

## కథా సారాంశం
సిద్ధూ (సిద్ధు జోన్నలగడ్డ)కు జీవతమంటే నిర్లక్ష్యంగా ఉంటాడు. కొన్నేళ్లుగా తను ప్రేమిస్తున్న వినీత (సీరత్ కపూర్) ప్రేమకోసం అనేక ప్రయత్నిస్తుంటాడు. వినీత కూడా సిద్ధూను ప్రేమిస్తుంది. ఒకరోజు సిద్ధుతో కలిసి వినీత తన సోదరుడి (కమల్ కామరాజు) ప్రీ-వెడ్డింగ్ షూట్ కోసం గోవాకు వెళ్తుంది. అక్కడ అనుకోని పరిస్థితులు ఏర్పడి తాగిన మత్తులో సిద్ధూ వినీత పెళ్లి చేసుకుంటారు. ఆ పెళ్లి వీడియో అందరికి వెలుతుంది. దాంతో వాళ్ళద్దరికిలో మనస్పర్థలు వచ్చి విడిపోతారు. ఆ తరువాత ఏం జరిగిందనేది మిగతా కథ.

## నటవర్గం

* సిద్ధు జొన్నలగడ్డ (సిద్ధు)
* సీరత్ కపూర్ (వినితా వేణుగోపాల్) 
* తనికెళ్ళ భరణి (పోలీసు అధికారి)
*జయప్రకాష్
* శిశిర్ శర్మ
* కమల్ కామరాజు
* ఫిష్ వెంకట్
* ప్రగతి
*వైవా హర్ష
* మంచు లక్ష్మి
* కల్పిక గణేష్
* రాజశ్రీ నాయర్

## సాంకేతికవర్గం
* దర్శకత్వం: ఆదిత్య మండల  
* నిర్మాణం: సంజయ్ రెడ్డి, అనిల్ పల్లల
* రచన, ఎడిటింగ్: సిద్ధు జొన్నలగడ్డ
* సంగీతం: శ్రీచరణ్ పాకాల – రోహిత్ – జాయ్
* సినిమాటోగ్రఫీ: సాయిప్రకాష్ ఉమ్మడిసింగు
* నిర్మాణ సంస్థ: సిల్లీ మాంక్స్ స్టూడియోస్
* పంపిణీదారు: ఆహా (ఓటిటి)

## నిర్మాణం
*కృష్ణ అండ్ హిస్* లీలా సినిమా తరువాత సిద్ధు జొన్నలగడ్డ, సీరత్ కపూర్ ఈ చిత్రంలో మళ్ళీ కలిసి నటించారు. సీరత్ కపూర్ ఈ చిత్రంలో ప్రధాన పాత్ర పోషించింది. 2020 సెప్టెంబరులో ఈ చిత్రం పోస్ట్ ప్రొడక్షన్ పూర్తయింది.

## పాటలు
ఈ చిత్రానికి శ్రీచరణ్ పాకాల – రోహిత్ – జాయ్ సంగీతం అందించగా సిద్ధు జొన్నలగడ్డ, ఆదిత్య మండల పాటలు రాశారు.

## మూలాలు

## ఇతర లంకెలు

* 

వర్గం:2020 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:తనికెళ్ళ భరణి సినిమాలు
ఫతేగఢ్

**ఫతేగఢ్** ఉత్తర ప్రదేశ్ రాష్ట్రంలో ఒక కంటోన్మెంట్ పట్టణం. ఇది ఫరూఖాబాద్ జిల్లా ముఖ్య పట్టణం. ఇది గంగా నదికి దక్షిణ ఒడ్డున ఉంది. ఫతేగఢ్ పాత కోట మీదుగా పట్టణానికి ఈ పేరు వచ్చింది. ఇది పెద్దగా పరిశ్రమలేమీ లేని చిన్న పట్టణం. ఆసియాలో అతిపెద్ద బంగాళాదుంపల మార్కెట్ ఫతేగఢ్‌లో ఉంది. బౌద్ధమతంలో (సాంఖీశ) ఇది ఒక పవిత్ర స్థలం. భారత సైన్యానికి చెందిన రాజపుత్ర రెజిమెంటు, 114 ఇన్ఫాంట్రీ బెటాలియన్ టిఎ, సిక్కు లైట్ ఇన్ఫాంట్రీ సెంటర్లతో పెద్ద వ్యవస్థ ఇక్కడ ఉంది.

## జనాభా వివరాలు
2011 జనాభా లెక్కల ప్రకారం, ఫరూఖాబాద్-ఫతేగఢ్ పట్టణ సముదాయంలో 2,90,540 జనాభా ఉంది, వీరిలో పురుషులు 1,54,630, మహిళలు 135,910. అక్షరాస్యత 75.60%.

2001 జనగణన ప్రకారం, ఫతేగఢ్ జనాభా 14,682. జనాభాలో పురుషులు 60%, స్త్రీలు 40% ఉన్నారు. ఫతేగఢ్ అక్షరాస్యత 76%, జాతీయ సగటు 59.5% కంటే ఎక్కువ: పురుషులలో అక్షరాస్యత 83% ఉండగా, స్త్రీలలో 65%గా ఉంది. ఫతేగఢ్ జనాభాలో 12% 6 సంవత్సరాల కంటే తక్కువ వయస్సు గలవారు.

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
గోరఖ్‌పూర్

**గోరఖ్‌పూర్, ** ఉత్తర ప్రదేశ్ ఈశాన్యం లోని పూర్వాంచల్‌ ప్రాంతంలో రాప్తీ నది ఒడ్డున ఉన్న నగరం. ఇది రాష్ట్ర రాజధాని లక్నోకు ఈశాన్యంగా 273 కి.మీ. దూరంలో ఉంది. ఇది గోరఖ్‌పూర్ జిల్లాకు ముఖ్యపట్టణం, ఈశాన్య రైల్వే జోన్కు, గోరఖ్‌పూర్ డివిజనుకూ ప్రధాన కార్యాలయం. ఈ నగరంలో 1963 నుండి భారత వైమానిక దళ స్థావరం ఉంది. ప్రపంచంలో అతిపెద్ద హిందూ మత గ్రంథాల ప్రచురణకర్త గీతా ప్రెస్ గోరఖ్‌పూర్‌లోనే ఉంది.

## భౌగోళికం
గోరఖ్‌పూర్ నేపాల్ సరిహద్దు నుండి 100 కి.మీ దూరంలో ఉంది&nbsp; వారణాసి నుండి 193 కి.మీ, పాట్నా నుండి 260 కి.మీ, లక్నో నుండి 273 కి.మీ. దూరంలో ఉంది.

## శీతోష్ణస్థితి
నగర శీతోష్ణస్థితిని కొప్పెన్ శీతోష్ణస్థితి వర్గీకరణ ఉప రకం " Cfa " (తేమతో కూడిన ఉపఉష్ణమండల వాతావరణం) కిందకు వస్తుంది.

తూర్పు ఉత్తర ప్రదేశ్‌లోని వరద బాధిత జిల్లాల్లో గీరఖ్‌పూర్ జిల్లా ఒకటి. గత 100 సంవత్సరాల డేటా ప్రకారం వరదల తీవ్రత, తరచుదనం లలో చెప్పుకోదగ్గ పెరుగుదల కనిపిస్తోంది. ప్రతి మూడు, నాలుగు సంవత్సరాలకు తీవ్ర వరద ఘటనలు సంభవిస్తాయి. జిల్లా జనాభాలో సుమారు 20% మంది వరదల బాధితులే. కొన్ని ప్రాంతాలలో నైతే ఏటా సంభవిస్తాయి. పేదలకు భారీగా ప్రాణనష్టం, అనారోగ్యం, జీవనోపాధి నష్టం కలిగిస్తున్నాయి. ప్రభుత్వ, ప్రైవేట్ ఆస్తులకు నష్టం కలిగిస్తున్నాయి.

## జనాభా
2011 భారత జనాభా లెక్కల ప్రకారం, గోరఖ్‌పూర్ మొత్తం జనాభా 6,73,446. వీరిలో 3,53,907 మంది పురుషులు, 3,19,539 మంది మహిళలు.1000 మగవారికి 903 ఆడవారున్నారు. ఆరేళ్ళ లోపు పిల్లల సంఖ్య 69,596. గోరఖ్‌పూర్ అక్షరాస్యత 75.2%, అందులో పురుషుల అక్షరాస్యత 79.4%, స్త్రీ అక్షరాస్యత 70.6%. ఏడేళ్ళకు పైబడినవారిలో అక్షరాస్యత 83.9%. ఇందులో పురుషుల అక్షరాస్యత రేటు 88.7%, స్త్రీల అక్షరాస్యత 78.6%. షెడ్యూల్డ్ కులాల జనాభా 62,728, షెడ్యూల్డ్ తెగల జనాభా 2,929. గోరఖ్‌పూర్‌లో 2011 లో 1,12,237 గృహాలు ఉన్నాయి.

## రవాణా

### రైల్వేలు
thumb|240x240px| గోరఖ్‌పూర్ జంక్షన్ రైల్వే స్టేషన్
గోరఖ్‌పూర్ రైల్వే స్టేషన్ ద్వారా వివిధ ప్రాంతాలకు రైలు సౌకర్యం ఉంది.

ఈ స్టేషన్ క్లాస్ ఎ -1 రైల్వే స్టేషన్ సౌకర్యాలను అందిస్తుంది. 2013 అక్టోబరు 6 నాటికి, గోరఖ్‌పూర్ ప్లాట్‌ఫారము ప్రపంచంలోని పొడవైన రైల్వే ప్లాట్‌ఫారము. పునర్నిర్మించిన గోరఖ్‌పూర్ యార్డ్ ప్రారంభోత్సవం తరువాత, దీని పొడవు 1355 మీటర్లుంది .

గోరఖ్‌పూర్ ఈశాన్య రైల్వే యొక్క ప్రధాన కార్యాలయం.

### వైమానిక
భారత వైమానిక దళం యొక్క వైమానిక దళం స్టేషన్ 1963 లో గోరఖ్‌పూర్‌లో స్థాపించారు. దీన్ని ప్రజా రవాణా కోసం విస్తరించారు. మహాయోగి గోరఖ్‌నాథ్ విమానాశ్రయం అని దీనికి పేరు పెట్టారు.

### మెట్రో
ప్రతిపాదిత గోరఖ్‌పూర్ మెట్రో వ్యవస్థలో రెండు కారిడార్లు ఉంటాయి. అవి శ్యామ్ నగర్-సుబా బజార్, గులార్హియా- కాచేహ్రీ చౌరాహా. రెండూకలిపి  పొడవుంటాయి. 27 మెట్రో స్టేషన్లుంటాయి

## నగర ప్రముఖులు

* యోగి ఆదిత్యనాథ్, ఉత్తర ప్రదేశ్ ముఖ్యమంత్రి
* ఫిరాక్ గోరఖ్‌పురి, రచయిత
* అంతర్జాతీయ క్రికెట్ క్రీడాకారిణి నరేంద్ర హిర్వానీ
* అనురాగ్ కశ్యప్, చిత్రనిర్మాత
* సయ్యద్ మోడీ, బ్యాడ్మింటన్ ప్లేయర్, అర్జున అవార్డు గ్రహీత
* సుబ్రతా రాయ్, భారత వ్యాపారవేత్త, సహారా ఇండియా పరివార్ వ్యవస్థాపకుడు
* కేదార్‌నాథ్ సింగ్, కవి, విమర్శకుడు
* వీర్ బహదూర్ సింగ్, ఉత్తర ప్రదేశ్ మాజీ ముఖ్యమంత్రి
* పరమహంస యోగానంద, యోగా గురువు, సెల్ఫ్ రియలైజేషన్ ఫెలోషిప్ / యోగోడ సత్సంగ సొసైటీ ఆఫ్ ఇండియా వ్యవస్థాపకుడు

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
అనుకున్నది ఒక్కటి అయినది ఒక్కటి

**అనుకున్నది ఒక్కటి అయినది ఒక్కటి,** 2020 మార్చి 6న విడుదలైన తెలుగు హాస్య చలనచిత్రం. బ్లాక్ అండ్ వైట్ పిక్చర్స్, పూర్వి పిక్చర్స్ పతాకంపై హిమ వెలగపూడి, వేగి శ్రీనివాస్ నిర్మాణ సారథ్యంలో బాలు అడుసుమిల్లి దర్శకత్వం వహించిన ఈ చిత్రంలో ధన్య బాలకృష్ణ, త్రిధ చౌదరి, కోమలి ప్రసాద్, సిద్ధి ఇద్నాని తదితరులు నటించగా, వికాస్ బదీషా సంగీతం అందించాడు. విహారయాత్ర కోసం గోవా వెళ్ళే నలుగురు అమ్మాయిల నేపథ్యంలో వచ్చిన ఈ చిత్రం, 2017లో విడుదలైన *రఫ్ నైట్* అనే అమెరికన్ చిత్రం ఆధారంగా రూపొందించబడింది.

## కథా నేపథ్యం
రక్షిత సోదరి అయిన ధన్య, తన సోదరి కోసం వెతుకుతూ ముగ్గురు స్నేహితురాళ్ళను గోవాకు తీసుకువెళుతుంది. తన సోదరి ఒక వ్యక్తితో ఉన్న ఫోటోను తన ఫోన్‌లో చూసిన ధన్య, తన సోదరి గురించి వెతకడం ప్రారంభిస్తుంది. ఆక్రమంలో ఆ ఫోటోలో ఉన్న వ్యక్తిని లభించగా, అతడు మగ వేశ్య అని ఆమె తెలుసుకుంటుంది. తన సోదరి ఫోన్ దొంగిలించబడిందని తెలుస్తుంది. కొన్ని రోజుల తరువాత ఫోటోలోని వ్యక్తి హత్య చేయబడుతాడు. ధన్య, ధన్య స్నేహితురాళ్ళు తమను తాము ఎలా కాపాడుకోగలుగుతారన్నది మిగతా కథ.

## నటవర్గం

* ధన్య బాలకృష్ణ (ధన్య - సాప్ట్‌వేర్ ఇంజనీర్‌)
* త్రిధ చౌదరి (త్రిధ - న్యూస్ రిపోర్టర్) 
* కోమలి ప్రసాద్ (కోమలీ - ఫ్యాషన్ డిజైనర్) 
* సిద్ధి ఇద్నాని (సిద్ధి)
* బాషా (జాక్)
* సమీర్ (పోలీస్ ఇన్స్పెక్టర్)
* రఘుబాబు (న్యూస్ ఛానల్ యజమాని)
* కారుమంచి రఘు (కల్ట్ కామేశ్వర్ రావు, చిత్ర దర్శకుడు)
* మధునందన్ (సిద్ధి భర్త శ్యామ్)
* హిమజ (సృజన)
* కళ్యాణి
* లోబో
* జె.ఆర్ చైతు
* సాగర్
* భాను తేజ

## సాంకేతికవర్గం
* రచన, దర్శకత్వం: బాలు అడుసుమిల్లి
* నిర్మాణం: హిమ వెలగపూడి, వేగి శ్రీనివాస్
* సంగీతం: వికాస్ బదీషా
* ఛాయాగ్రహణం: శేఖర్ గంగనమోని
* కూర్పు: తెల్లగూటి మణికంఠ్
* నిర్మాణ సంస్థ: బ్లాక్ అండ్ వైట్ పిక్చర్స్, పూర్వి పిక్చర్స్

## పాటలు

ఈ చిత్రానికి వికాస్ బదీషా సంగీతం అందించాడు. రోల్ రైడా, శ్రీమణి పాటలు రాశారు.

## విడుదల, స్పందన
ఈ చిత్రం 2020, మార్చి 6న విడుదలైంది. 2020, ఏప్రిల్ నెలలో అమెజాన్ ప్రైమ్‌లో విడుదలైంది.

టైమ్స్ ఆఫ్ ఇండియా ఈ చిత్రానికి 1.5/5 రేటింగ్ ఇచ్చింది. "ఈ చిత్రం, దాని కథాంశం నటీనటులకు ప్రదర్శించడానికి తగినంత స్కోప్ ఇవ్వలేదు" అని రాశారు. ఈ చిత్రంలో పేలవమైన కథాంశం ఉందని, నటీనటుల నటన బాగుందనా ఎన్ టివి పేర్కొంది.

## మూలాలు

## ఇతర లంకెలు

వర్గం:2020 తెలుగు సినిమాలు
వర్గం:తెలుగు థ్రిల్లర్ సినిమాలు
వర్గం:రఘుబాబు నటించిన సినిమాలు
పద్రౌనా

**పద్రౌనా** ఉత్తర ప్రదేశ్ రాష్ట్రం లోని పట్టణం. ఇది కుశినగర్ జిల్లాకు ముఖ్యపట్టణం. ప్రాచీన కాలంలో దీని పేరు పావా. ఇక్కడ బుద్ధుడు తన చివరి భోజనం తిన్నాడు. రాముడు తన జీవితంలో కొన్ని రోజులు గడిపిన ప్రదేశం అది. పద్రౌనా నుండి వెళ్ళిన తరువాత, రాముడు రామకోల వద్దకు చేరుకున్నాడు, అక్కడ అతను సీత, లక్ష్మణులతో కలిసి ఉండటానికి ఒక గుడిసెను నిర్మించుకున్నాడు. పద్రౌనా, ప్రాచీన కాలపు మల్ల క్షత్రియుల రాజ్యం కూడా. వారు తమ శాంతాగారం నుండి ప్రజాస్వామిక ప్రభుత్వ విధానాన్ని అనుసరించారు . పద్రౌనా, కుశినగర్ పట్టణానికి తూర్పున 21 కిలోమీటర్ల దూరంలో ఉంది.

## రవాణా సౌకర్యాలు
జాతీయ రహదారి 28 బి,  రాష్ట్ర రహదారి నంబర్ 64 పద్రౌనా గుండా వెళ్తాయి. ప్రతిరోజూ శతాబ్ది బస్సు ఒకటి పద్రౌనా నుండి కాన్పూర్ వరకు నడుస్తుంది. అలాగే, జనరథ్ బస్సులు పద్రౌనా, లక్నో ల మధ్య నడుస్తాయి. పద్రౌనా రైల్వే స్టేషన్ నుండి ఛాప్రా, గోరఖ్‌పూర్, లక్నో, సిద్ధార్థనగర్, ఢిల్లీ, కతిహార్, జలందర్ తదితర ముఖ్యమైన నగరాలకు రైళ్లు నడుస్తున్నాయి. ఇది ప్రతిపాదిత కుశినగర్ అంతర్జాతీయ విమానాశ్రయంలో భాగమని భావిస్తున్నారు. కుశినగర్, సారనాథ్ల మధ్య నిర్మించబోయే బుద్ధ ఎక్స్‌ప్రెస్ వే రాష్ట్రంలోని ఆగ్నేయ ప్రాంత నగరాలైన వారణాసి, అలహాబాద్, అజమ్‌గఢ్ లను పద్రౌనాతో కలుపుతుంది

## జనాభా
పద్రౌనాలో మెజారిటీ హిందూ మతం. ఆధిపత్య స్థానం కలిగిన ఇతర మతాలు ఇస్లాం, సిక్కు మతాలు. కొద్దిపాటి బౌద్ధుల జనాభా, క్రైస్తవ జనాభా కూడా పద్రౌనాలో ఉన్నారు. పద్రౌనా సైత్వార్ కులస్థులకు గట్టి పట్టున్న స్థలం. ఆర్‌పిఎన్ సింగ్ ఈ సంఘానికి చెందినవారు.

## ప్రస్తావనలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
మహారాజ్‌గంజ్

**మహారాజ్‌గంజ్, ** ఉత్తర ప్రదేశ్‌, మహారాజ్‌గంజ్ జిల్లాలోని పట్టణం, ఈ జిల్లాకు ముఖ్యపట్టణం. పట్టణ పరిపాలనను మునిసిపల్ బోర్డు నిర్వహిస్తుంది.

## జనాభా వివరాలు
2001 భారత జనాభా లెక్కల ప్రకారం, మహారాజ్‌గంజ్ జనాభా 26,272. జనాభాలో పురుషులు 53%, స్త్రీలు 47% ఉన్నారు. మహారాజ్‌గంజ్ సగటు అక్షరాస్యత 56%. ఇది జాతీయ సగటు 59.5% కన్నా తక్కువ. పురుషుల్లో అక్షరాస్యత 67% కాగా, స్త్రీలలో 45% ఉంది. మహారాజ్‌గంజ్‌ జనాభాలో 18% మంది 6 సంవత్సరాల కంటే తక్కువ వయస్సు ఉన్నవారు. 

## ప్రస్తావనలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
లక్నో జిల్లా

**లక్నో జిల్లా, ** ఉత్తర ప్రదేశ్ రాష్ట్రం లోని జిల్లా. లక్నో నగరం ఈ జిల్లాకు ముఖ్యపట్టణం. ఈ జిల్లా లక్నో డివిజన్లో భాగం. లక్నో, ఉత్తర ప్రదేశ్ రాష్ట్రానికి రాజధాని కూడా.

## శీతోష్ణస్థితి
లక్నో జిల్లాలో ప్రధానంగా ఉపఉష్ణమండల శీతోష్ణస్థితి ఉంటుంది. మే, జూన్ నెలల్లో వేడి వాతావరణం, జూలై, ఆగస్టు నెలలలో భారీ వర్షపాతం లక్నో ప్రత్యేక లక్షణాలు.

## జనాభా
2011 జనాభా లెక్కల ప్రకారం లక్నో జిల్లా జనాభా 45,89,838. జనాభా పరంగా భారతదేశం లోని 640 జిల్లాల్లో ఇది 31 వ స్థానంలో ఉంటుంది  జనసాంద్రత 1815 2001-2011 దశాబ్దంలో జిల్లా జనాభా వృద్ధి రేటు 25.79%. లింగ నిష్పత్తి 906 /1000. అక్షరాస్యత 79,33%.

## ఇతర విశేషాలు

### జిల్లా పటం
thumb|లక్నో జిల్లా మ్యాప్

#### బ్లాకులు
లక్నో జిల్లాలోని బ్లాకులు

* బక్షి కా తలాబ్
* చిన్హాట్
* గోసింగంజ్
* కాకోరి
* మాల్
* మాలిహాబాద్
* మోహన్‌లాల్ గంజ్
* సరోజినీ నగర్

### మతం

### భాషలు
జిల్లాలో హింది అత్యధికంగా 90.71% మంది హిందీ మాట్లాడుతారు. 7.55% మంది ఉర్దూ మాట్లాడుతారు. ఆ తరువాత ఇక్కడ మాట్లాడే భాషలలో అవధి ప్రధానమైనది.. 

## ప్రముఖ వ్యక్తులు

* ప్రముఖ స్వాతంత్ర్య సమర యోధుడు, అబ్దుర్ రజాక్ మలీహాబాదీ జిల్లాలోని మలీహాబాద్‌లో జన్మించాడు.
* హరద్యాల్ సింగ్: భారతీయ హాకీ ఆటగాడు

## మూలాలు

వర్గం:ఉత్తర ప్రదేశ్ జిల్లాలు
వర్గం:భారతదేశం లోని జిల్లాలు
లఖింపూర్

**లఖింపూర్** ఉత్తర ప్రదేశ్, లఖింపూర్ ఖేరి జిల్లా లోని పట్టణం.ఇది జిల్లా ముఖ్య పట్టణం.దీని పరిపాలనను స్థానిక పురపాలక సంఘం నిర్వహిస్తుంది.

## భౌగోళికం
లఖింపూర్  వద్ద  సముద్ర మట్టం నుండి 147 మీటర్ల ఎత్తున ఉంది.

లఖింపూర్ ఖేరి జిల్లా సరిహద్దులు 

* ఉత్తరం - నేపాల్
* పశ్చిమం - షాజహాన్‌పూర్ జిల్లా
* దక్షిణం - హార్దోయీ, సీతాపూర్ జిల్లాలు
* తూర్పు - బహ్‌రైచ్ జిల్లా

## వాతావరణం

* శీతాకాలం (అక్టోబరు - ఫిబ్రవరి) : 30&nbsp;°C - 0&nbsp;°C.
* వేసవి (మార్చి - జూన్) : 46&nbsp;°C - 20&nbsp;°C.
* వర్షాకాలం (జూలై - సెప్టెంబరు) : 35&nbsp;°C - 20&nbsp;°C
* వర్షపాతం 1400 మి.మీ.
## జనాభా వివరాలు
2011 భారత జనగణన శాఖ వారి వివరాల ప్రకారం, లఖింపూర్ పట్టణ జనాభా 1,51,993. వీరిలో 80,523 మంది పురుషులు, 71,470 మంది మహిళలు. ఆరేళ్ళ లోపు పిల్లలు 17,167. లఖింపూర్‌లో మొత్తం అక్షరాస్యుల సంఖ్య 1,12,043, ఇది జనాభాలో 73.7%. పురుషులలో అక్షరాస్యత 76.9% కాగా, స్త్రీలలో 70.1%. లఖింపూర్‌లో ఏడేళ్ళకు పైబడిన వారిలో అక్షరాస్యత రేటు 83.1%. ఇందులో పురుషులలో అక్షరాస్యత 86.8%, స్త్రీలలో అక్షరాస్యత రేటు 78.9%. షెడ్యూల్డ్ కులాలజనాభా 13,394, షెడ్యూల్డ్ తెగల జనాభా 312. 2011 లో పట్టణంలో 28,199 గృహాలు ఉన్నాయి.

## ప్రస్తావనలు

## వెలుపలి లంకెలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు